
Izpunjujuć savjestno dužnosti, ma nas kolikih žrtvah stalo, pribav¬ 
ljamo si moralno dostojanstvo, komu upravo netrcba, da ga povladjuje # 
množina. 

Pisac. 

Oj Helado, izkustvo nas uči : 

Tko te vidi, mora da te ljubi! — 
Lord Byron. 

Prije, negoli ću razložiti, što sam sve doživio na svom 
putu u Krf, moram, prepun utisakah one staroklasične zemlje, 
zemljopis, poviest i književnost stare i nove Grčke u duhu još 
jednom kao proletjeti, nebi li tim laglje iz one slavne prošlosti 
zaključavao na sadašnjost. 

Prava Grčka, koju su Rimljani zvali Graecia, a Grci 
Helas, bijaše poluotok, ležeći izmedju jonskoga i egejskoga 
mora — središte naobraženosti za cieli cjelcati stari i s najveće 
strane i za novi sviet. U toj je zemlji stanovao narod grčki, 
koj se je dielio u tri velika plemena: Eolce, Jonjane i 
Dorce, koji se bijahu razširili skoro po cielom za onda po¬ 
znatom svietu, te se bijahu u vrieme vojnah Aleksandra 
velikoga nastanili i u srcu Azije. 

Stara se je Grčka dielila u sjevernu i srednju 
Grčku i u Peloponez. Ova tri glavna diela razpadahu se u 
više manjih državicah i predjelah. Osim toga je spadalo k staroj 
Grčkoj mnogo otokah, izmedju kojih spominjemo osobito: u jon¬ 
skom moru otoke Krf i Zante, u mvrtoičkom Spezziu i 
Hydru, u egejskom De 1 os i Lemnos, u ikarskom Sam os 
i Rodos, u kretičkom Kretu, u karpatičkom Kar pat os 
i u unutarnjem moru Kip em. 

Polag Herodota bijahu prastanovnici grčki P e 1 a s g i, ko¬ 
jim se je i jezik i poviest izgubila u magli davnih davninah. 

Oko 1550 godinah prije narodjenja Isusova ukazaš.s se, 
kako vidimo iz Homera, u zapadu Grčke i na otocih Kolci, u 
Ahaji i Atiki Jonjani, u Dorskoj Dorci, u iztočnom i južnom 
Peloponezu Ahejci. Ova se plemena nazivahu skupnim imenom 
Heleni i izvadjahu ovo ime od Helena, sina Deukali- 
o n o v a. 

* 

Vladari ovih narodah bijahu knezovi, kojim svjetovahu 
narodni starješine; knezovi bijahu u ratu vodje, a u mirno doba 
sudci. 

Proročište dodonsko i delfićko bijaše vjerozakonska 
sveza, koja je najužjim načinom spajala ova plemena. 

Pnt Argon aut ah, izveden u vrieme kretićkoga kralja 
Mi nos a (oko 1250 pr. Is.) i trojanski rat (1194—1184.) 
posvjedočuju veliku hrabrost i pomorsku vještinu ovih plemenah. 

Do velikih perzijskih ratovah oko 500 god. pr. Is. 
mogli bi napomenuti bojeve grčkih plemenah, Ahejacah i Doracah 
(Spartanacah), od kojih su prvi, kad su ih Heraklidi iztisli 
iz Pelopoueza, utemeljili naselbine u Siciliji i Talijanskoj, 
dočim su se posljednji morali težko boriti s urodjenici Lakonije, 
te su ih napokon i pobiedili. 

Medju grčkimi gradovi staroga vieka bijahu osobit ures 
svih svojih posestrimskih gradovah Ateuai Sparta svojom du¬ 
ševnom, državnom i vojenoiu pretežnosti. 

U Ateni bijaše u vrieme njenoga najbujnijega razcvjeta 
200,000 stanovnikah na prostoru od 5 miljah. Atenu je oko 
1500 g. pr. Is. utemeljio prvi kralj njezin K e k r o p s, te ju je 
nazvao Kekropija, koj je naziv kasnije ostao samoj tvrdji. Atena 
je sastojala iz tvrdje ili akropole(rj avw toau;) samoga ili 
dol nje ga grada v.t:g> tSkjz) i Pir ej a ili luke. Izmedju aten¬ 
skih umjetninah onoga doba valja spomenuti Partenon (hram 
božice Atene) od biela paričkoga mramora 217 stopah dug, 98 
širok i 65 visok i u njem 46 stopah visoki kip Atenin od 
slonove kosti, što ga je izvajao Fidias. Zatim Erehteon od 
biela mramora, sastoječi iz hramovah Poseidona i Palas Atene, 
Dionisosovo kazalište, Herodov Odeou, Areopag, Pnyx, (viečnica 
atenska), kulu vjetarah, Periklesov Odeon, velebna kazališta, 
hram olimpičkoga Zeusa, hram Tezeov, akademiju i liceum. 

Od vajkada vladahu kraljevi u Ateni, iza kojih dodjoše 
na kormilo, poslie smrti kralja Kodra, arhonti [vodje]. Ovim 
se je s prvine podjeljivala vlast doživotno, zatim na 10 god. 
i napokon devetorici zajedno na 1 godinu (683. god.). Ovi su 
upravljali svaki sa svojom strukom državne vlade, kao što su: 
redarstvo, rat, nastava, pravosudje, poslovi izvanjski i unutarnji. 

Nu oni se nemogoše uzdržati samostalno, dokle god Solon 
nedodje i neuvede narodnu skupštinu, kojoj se je pridružio se¬ 
nat (594). 

Obstojao je takodjer areopag, sudište, gdje se je sudilo 
zaledjicam, palikučam, bezbožnikom, te se je ujedno odlučavalo 
o narodnih zaključcih i zakonskih predlozih. Nu doskora se 
izvrgne ovaj demokratički ustav u razuzdano demagogićno go¬ 
spodstvo, koje je malo po malo utiralo stazu propasti Atene. 

Jonjani u maloj Aziji, što si ih je podložio kralj perzijski 
K i r o s, složiše se s Atenjani proti Perzijancem. 

Nebrojne čete Perzijanacah navališe u Atiku i sretoše se 
u poljani maratonskoj s malenom vojskom helenskom, kojoj bijaše 
na čelu junak Miltiades. Zametne se ljuta bitka i Heleni 
potukoše hametom Perzijance (490). Sreča im nije bila prijatnija, 
kad su deset godinah kasnije navalili na Grčku trired večom silom, 
jer su im Heleni pod Temistoklom blizu otoka Sa 1 amisa 
posve uništili silno brodovlje, a kod varoši Plateje nebrojnu 
vojsku (479). U ovoj si je vojni podigč hrabri spartanski kralj 
Leonidas u klancu termopilskom vječni spomenik slave, 
uzdržavši samo sa tri stotine neumrlih svojih spartanskih 
junakah svu perzijsku vojsku, te je napokon, potukavši do 
10.000 Perzijanacah, sa svimi svojimi zatočnici slobode i neod- 
visnosti helenske ostao mrtav na mjestu, žalibože crnom izdajom 
njekoga Efialta, kojemu je uspomena za sve vieko isto 
tako puna sramote i kletve, kao bezsmrtnomu kralju spartanskomu 
slave i blagoslova. 

Atena je, uslied ovih perzijskih ratovah, bivala sve silnija 
i bogatija, te joj je nastupilo doba največega cvieta i u obziru 
snage materijalne i naobraženosti duševne. Znanost i umjetnost 
se popne na toli visok stupanj, da je bila i ostala izgled i 
uzor svim narodom cieloga staroga vieka. Divnim pjesnikom 
Aeskilu, Sofoklu, Euripidu podizahu spomenike, nad- 
grobnice i hramove, te ih slavljahu, poput pjesnikah iz dobe 
Heroah, kao polubogove! 

Nu ova je sila i slava Atene, kao sve, što je valjano i 
krasno u životu, probudila nenavist, i to u gvozdene Sparte, 
kojoj je napokon i žrtvom pala. 

Započe 27godišnji peloponezki rat, komubjjašerazlog 
njeka razmjerno malena razmirica izmeđju Korinćanah i Kor- 
kiranah (Krfljani) poradi naselbine Epidaura, ležeće uz obalu 
ilirsku, čim je Sparta opazila, da Atena prija Korkiranom, 
pristane ona uz Korinćaue i ova razmirica postade boj na 
život i smrt izmedju Atene i Sparte. Dugo se je kolebala 
bojna sreća., dok napokon Atena neizcrpi posljednje sile svoje 
u izgubljenoj bitci kod tr&čke rieke Aegos Potamos (404). 

Konon i Chabrias podigoše Atenu za kratko doba još 
jednom na noge, nu ne više na onaj stupanj, s koga bijaše spala, 
pa i ova sjena stare slave i vlasti izčezne poslie smrti posljed¬ 
njega branitelja slobode helenske, plemenitoga Tebanca Ep a mi¬ 
no nde, jer se je pojavio hrabri, pa uz to lukavi neprijatelj, 
Filip, kralj makedonski, koj si je podložio i Atenu i svu 
ostalu Grčku (338). Tako ostade Helas pokrajina makedonska 
pod sinom Filipovim, osvojiteljem svieta, Aleksandrom ve¬ 
likim i pod različitimi njegovimi nasljednici, koji su se toliko 
otimali za pojedina parčeta. neizmjernoga makedonskoga carstva. 

U Helenah još nebijaše dotinjala iskra slobode, te se je 
pod pokroviteljstvom makedonskim sastavio u prvoj polovini 
trećega vieka pr. Is. etolski i ahejski savez, nu to joj bijaše 
samo posljednji put uzsjala dogarajuca svieća, jer su oba ova 
saveza sa svom ostalom Grčkom, pošto bijaše pala pod go¬ 
spodstvo grabežljivoga Rima i Ilirija i Makedonija, postala 
pod imenom Ahaja pokrajina rimska (146). 

Razumjeva se samo po sebi, da je uz malaksajuću snagu 
političku i kriepost gradjansku padala i duševna naobraženost 
helenska. Grčka je odsada dielila udes rimske republike i kasnije 
rimskoga carstva, pod kojim joj je svanula nova zora u svetoj 
vjeri kršdanskoj, što ju je daleko po Grčkoj razprostranio već 
apostol Pavao. Nu da do cara Konstantina velikoga, 
koj si je stekao mnoge zasluge po bududuost naroda grčkoga, 
nije se smio javno izpoviedati zakon kršćanski. Ovo se je doba 
progonstva kršcanah povratilo za kratko vrieme pod inače vrst- 
nim carem Julianoiu A postat om, nu car Teodosios 
opet ih je svojski podupirao, te je odtada kršćanski ostao.dr¬ 
žavni zakon. 

Teodosios je podielio veliko, silno carstvo rimsko u 
dva diela (g. 395. p. Is.) Jedan je dio s glavnim gradom 
Rimom predao sinu svomu Honoriju, a drugi s Bizancom, 
koj je zadobio od cara Konstantina velikoga ime Kon- 
stantinopolis (Carigrad), drugomu sinu svomu Arkadiju. 

Odsada bijaše rimsko carstvo razdieljeno, te dakako nije 
ni oskudjevalo kojekakovih razprah izmedju oba carstva, koje 
su sigurno mnogo dopriryele k tomu, da je iztočno carstvo za¬ 
bacilo jezik latinski, što ga je dobilo iz Rima i da je mjesto 
njega uzvisilo jezik grčki i š njim grčki živalj. 

Grčka je nastupila drugo razdobje slave svoje, u kom je, 
ako i nije bilo dugotrajno, ipak doživjela zadovoljštinu, da je 
vidjela, kako je Rim, njezin takmac, a prijašnji pobjeditelj i 
vladar, pao od barbarske ruke god. 476. 

Važna su u poviesti carstva bizantinskoga ona useljavanja 
slavj.inskih plemenah u njegove pokrajine, u 5., 6. i 7. vieku. 
Ovi su Slavjani, kao kriepak, nepokvaren, bistar narod, uzpinjuč 
se malo po malo s najnižjih do najvišjih častih, doskora stigli 
velik upliv u državi. Taj se je upliv osobito pokazao g. 518., 
kad suslavjanske tjelesne straže, poslie smrti cara Anastazija, 
grimizom zaodjele jednoga izmedju sebe, koj je vladao pod 
imenom J u s t i n a. 

Ovaj je posinio svoga nećaka U p r a v d u, koj se je postavši 
carem prozvao J u s t i n i a n. Taj je bizantinskomu carstvu podao 
največu slavu; on je izdao novu još danas glasovitu sbirku 
zakonah; veliki su njegovi vojvode BelizariNarses pobiedili 
Perzijance, podložili kraljevstvo Vandalah u Africi i 
kraljevstvo iztočnih Got ah u Talijanskoj; njegovala se je 
znanost i umjetnost; velebne su se sgrade podizale, kao n. p. 
još danas u Carigradu stojeća divna džamija Aja Sofija. U 
ovo vrieme bio bi se Bizanc skoro podigao do onoga stupnja 
slave i veličine, koj bijaše njekoč stigao Rim pod Augustom 
i Trajanom. Nu car Justinian nije bio čovjek prema 
zadači, koju je imao riešiti. On bijaše sam po sebi slab, te 
nije nikad sjao sam od sebe, već je samo odsjevao od tudjega 
svjetla. Dok su bili Narses i Belizar drugdje zabavljeni, navali 
u azijatske pokrajine veliki kralj perzijski Kosreos i Justinian 


Digitized by 


Google 



8 


morade od njega kupiti mir za 80.000 dukatah. K tomu si 
jo.što odtudji crnom nezahvalnosti veliko svoje vojvode Belizara 
i Narsesa, te u obće dotjera dotle, da je mogao Bogu hvaliti 
na smrti, koja mu otš izpred očijuh sramotu carstva (g. 565.). 

Od ovo doba propadaše carstvo sve više i više i u pogledu 
snage i cudorednosti. Nesretni ratovi, izgubljene pokrajine, 
težko plaćani ugovori mira sačinjavaju dnevni red poviesti bi¬ 
zantinske. 

K svbj se ovoj nesreći još pridružiše divji Avari, koji se 
naseliše na sjeveru carstva i za novu mohamedansku vjeru svoju 
do fanatizma oduševljeni A rabi, koji su s juga navaljivali, te 
su osvojili sve azijatske pokrajine do Carigrada i sredozemnoga 
mora. 

U 7. vieku pribavi si carstvo u slavjanskih Hrvatih, Srbljih 
i Bugarih čvrst bedem na sjeveru, nu tim više je moralo trpjeti 
od južnih svojih neprijateljah. 

Osim toga su se porodile unutarnje razpre oko priestolja; 
vojske su podizale na vladu, koga su voćma volile, a rodjakom 
carevah često se je pohtjelo zasjesti priestolje i tako je malo 
koj nasljednik Justinianov mogao, da je i htjeo i znao, vladati 
dobro. Uza sve to se zametne vjerozakonska stranka kipoboracah, 
i zlosretno kipoborstvo još je više narušavalo mir. Carstvo 
je gubilo ciele pokrajine, osobito pod carem Mihajlom pen- 
taocem, za koga je odpala Sicilija, otok Kreta i Dalmacija. 

Napokon se ukaže spasitelj carstvu u Bas i lij u Make- 
donjaninu, koj je ubio svoga zaštitnika Mihajla III. i sam 
zauzeo njegovo mjesto. On je snažnom desnicom ukinuo sve 
zloporabe, te je opet podao red i dostojanstvo bizantinskomu 
carstvu. On je pobjedio Arabe, popunio Justinianovc zakone i 
započeo red carevah iz makedonske dinastije. Unuk njegov 
bijaše car i poviestnik Konstantin IX. Porfirogenetos 
(912—959). 

Medju mnogimi carevi, koji su se različitim načinom popi- 
njali na priestolje, bijaše mnogo odličnih, kriepostnih i snažnih 
muževah, nu svi oni nisu bili kadri ukriepiti trulu sgradu 
carstva, već su ju samo mogli gdje gdje poduprieti i tako 
odgoditi propast njezinu. 

Tako dodje doba križarskih vojnah, gdje je sva kršćanska 
Europa ustajala na noge, da osvoji iz rukuh nevjerničkih svetu 
zenitu, u kojoj je živio, naučao, trpio i umro spasitelj naš Isukrst. 
Ovi su križari prolazili prieko bizantinskih zemaljah, te su se 
napokon početkom trinaestoga vieka tako upleli u domaće 
spletke carske obitelji K om ne n ah, da su osvojili Carigrad i 
u njem podigli na priestolje njeke zapadnjačke vojvode, koji su 
vladali u Carigradu od 1204—1267. g., koje se doba nazivlje 
latinskim carstvom. 

Kada su tako tudjine pod izlikom, da će na nekrsta, 
uništili i medju se razkomadali bizantinsko carstvo, sgrne zet 
Aleksija III., jednoga izmeoju posljednih bizantinskih carevah, 
Teodor Laska ris sve, što je još ostalo stare bizantinske 
korjenike i započe s 3 grada i 3000 momakah u Aziji novo 
nikejsko carstvo (1206.) 

Njegov zet Johanes Dukas Vatazes našliedio je od 
njega (1222.) već podobro naraslu državu, koja je pod njim 
i njegovimi nasljednici sve veća i slavnija bivala i latinskomu 
carstvu dosta straha zadavala. U ovoj liepo uredjenoj državi 
dokopa se poslie smrti TeodoraLaskarisa II. (g. 1259.) 
Mihail Paleologos silom tutorstva nad njegovim 6 godiš¬ 
njim sinom, pa tim i vlade. Godinu danah iza toga proglasi 
ga narod i vojska u Magneziji carem, a god. 1261. navali 
on na Carigrad, osvoji ga. dade se u crkvi sv. Sofije okruniti i 
započne carsku obitelj Paleologah. Nu pod tim carem 
uvrieži se novo zlo u Carigradu, koje je i sa svoje strane 
mnogo doprinjelo k propasti carstva, naime pokušaji, da se 
složi zapadna i iztočna crkva. Mihail je tii stvar započeo, a 
nasljednici njegovi su se izjavljali sad za, sad proti uniji, i 
to bijaše predmet vječnih nemirah. 

Pod And roni kom III. (1328—1341) počeše se Turci 
širiti u maloj Azjji i osvojiše Ni kej u; doskora prisiliše carstvo, 
da im plaća porez, te bijahu već u skoku, da osvoje isti 
Carigrad. Veliki car mongolski Timur spasi propadajuće 
carstvo, uništivši svu tursku vojsku i carstvo tursko pod 
Bajazitom II deri mom, koj bijaše odasvud već obkolio 

Carigrad, pokorivši Srbiju, Bugarsku itd. Nu Mohamed I. 
podigne na novo tursko gospodstvo. 

Car Johanes VI. ode glavom moliti milost u zapadnjakah 
i pristane posve uz latinsku crkvu, te napokon izmoljaka njeku 
križarsku vojnu proti Turkora, koja je medjutim veoma zlo 
izpala, jer je bitka kod Var ne (1444) za sve vieke crn dan 
u pametaru kršćanstva. Sultan Murat bio je tako okrutan, 
te mu je od milosti još ostavio Carigrad, koj je u sinu njegovu 
Konstantinu IX. pozdravio posljednjega cara svoga, jer je na¬ 
sljednik Muratov Mohamed II. g. 1453. navalio s 200.000 
divjib svojih Turakah na Carigrad, obsjeo, i dne 29. svibnja 
osvojio ga na juriš, kojom je sgodom posljednji car bizan¬ 
tinski pao junački na mejdanu. 

Osvojivši Turci Carigrad, još nisu bili gospodari svega 
carstva, te su se morali dugo otimati s Mletčići i drugimi 
različitimi dinasti o pojedine otoke i gradove, te je tek sultan 
Bajazit II. god. 1503. zavladao cielim bivšim bizantinskim 
carstvom, osim otoka Kefalonije i drugih njekih manjih 
otočićah u egejskom moru, koji ostaše u mletačkima rukama. 
Ratovi još nebijahu prestali, te su Turci tek pasarovičkim 
mirom g. 1715. posve zavladili Grčkom i učinili ju pokrajinom 
turskom. U svem su Grci do 4 vieka stenjali pod turskim 
jarmom, koj se je stao užasnim načinom širiti po Europi. 

Sve su Turci oteli Grkom, onomu narodu, kojega je slava 
njekoč po svem svietu razastrla svoja krila i kojega je znanje 
bilo izvorom duševne hrane za vaskolik sviet! Samo im ostaviše 
vjeru, a jezik im nemogoše oteti, koj ih je upoznavao s prošlosti 
njihovom, te ih je sokolio i učio za budućnost. 

Grci su u razno doba, po više putih pokušavali, da stresu 
sa sebe turski jaram, nu badava, kad nije bilo sloge. Najprije 
su se nadali oslobodjenju od Ruske, koju su već od dobe 
Petra velikoga držali za naravnu zaštitnicu svoju, jer je 
bila njeka drevna bajka u narodu, kako će doći sa sjevera 
njeki junak imenom Ros, te će osloboditi Heladu. Katarina 
II. je prva ozbiljno pomislila, da ostvari pomisao o grčkom 
carstvu, te je oko g. 1770. sve moguće učinila, da digne Grke 
na noge. U tom je i uspjela. Nu badava, Turci iztisnuše 

Ruse iz Peloponeza i Grci ostadoše na cjedilu. Još oz¬ 
biljnije bijahu priprave g. 1787., kad su se Ruska i Austrija 
složile, da će Turke iztjerati iz Europe. Narod je grčki upotrebio 
sve sile svoje, al utaman, jer su ga u jaškoni miru i opet 
prepustili božjoj milosti 1792. Ovaj mu je ugovor mira pribavio 
samo slobodno brodarenje pod ruskimi barjaci. 

Brodarstvo i trgovina grčka uzpne se na veoma visok 
stupanj, a tim se useliše medju Grke i bogatstvo i naobraženost. 
Mnoge se učione podigoše po svih bivših grčkih zemaljah, mnogi 
se mladi Grci razpršiše po svietu za naukami, da ih danas 
sutra upotrebe u domovini. U brdinah su se medjutim „klefti", 
mladići, progonjeni od Turakah, vježbali na oružju, te su hranili 
medju sobom čuvstvo za neodvisuost i slobodu. 

Oko ovo doba zamisli, oduševljen orjaškimi pomisli, koje. 
upravo Francezka razašiljavaše po svietu, veliki, nesretni pjesnik 
Rigaš veličajnu misao, da sveže sve naobražene Grke svezom 
rodoljubja i prijateljstva i da tako pripravi narod svoj za 
oslobodjenje. Ovaj se je savez plemenitih dušah zvao heterija, 
nu žalibože morade se izdajstvom razpasti i osnovatelj njegov 
morade platiti glavom (u Biogradu 1798). 

Nu oko godine 1814. sastavi se nova heterija pod 
grofom Kapo d’Istriasom, koga je za koju godinu zamienio 
ruski general Alexandros Ypsilanti, kojje 6. ožuj. 1821. 
s njekoliko privrženikah došao u Jaš i odavle pozvao sve 
Helene na boj za slobodu. Ali ustanak nepodje za rukom i 10. 
lipn. 1821. potukoše Turci kod Dragahana hametom ustaše. 
Ypsilanti htjede prieko Trsta u Grčku, nu u Sibinju ga uhvatiše 
Austrijanci i odpremiše u Munkač. 

Uslied toga navališe Turci, usuprot prosvjedovanju ino¬ 
stranih vlastih, najužasnijim načinom klati i ubijati Grke. To 
je Grke medjutim, mjesto da ih zastraši, samo podbadalo na 
još veći odpor. Kolokotroni, Nikitas, Mauromihalis 
i Maurokordatos bijahu vodje, pa da su bili Grci složni, 
pobjeda bi bila sigurno uvjenčala borbu njihovu. Oni su se 
borili hrabrošću, s kojom se samo može sravnati hrabrost neu¬ 
mrlih njihovih pradjedovah u starom vieku. Nu k njihovoj se 

neslozi pridruži još i nerazmjerna većina njihovih neprijateljah, 
koja im nedade uzdržati pobjedu. 

Grci sazvaše novu narodnu skupštinu u Damelu, 
te joj odabraše za predsjednika grofa Johana Kapodistriasa, 
kojega sam obitelj imao ćast upoznati na Krfu. 

Zatim je englezki poslanik u Carigradu Stratford Can- 
ning god. 1827. svojim uplivom izposlovao u Londonu ugovor 
posredovanja izmeđju Ruske, Francezke i Englezke. Polag toga 
ugovora imala bi Grčka plačati Turskoj danak, a u ostalom bi 
bila slobodna i neodvisna. Nu Turska nije htjela pristati uz 
to, uslied čega su sjedinjena brodovlja u luci navarinskoj 
dne 20. listopada 1827. skoro posve uništila tursko brodovlje. 

Kapodistrias je učinio, da su tri sjedinjene velevlasti uzele 
Grčku pod svoje okrilje, popravio je unutarnje zemaljske od- 
nošaje, sastavio je državno vieće, te je mnogo učinio zato, da 
se povrati poredak. Dne 23. srpnja 1829. potvrdi kongres u 
Argosu Kapodistriasa kao predsjednika, te mu predade svu 
vlast u ruke. Napokon je Turska dne 14. rujna 1829. god. u 
miru drinopoljskom priznala neodvisnost Grčke. 

L e o p o 1 d a, princa koburžko-saksouskoga, sadanjega kralja 
Belgijanacah, izabraše za kralja grčkoga, nu on se odreče krune 
radi njekih pogodbah, kojih nije bilo moguće izpuniti. Iza 
toga su sliedile nove borbe izmedju različitih stranakah, u 
kojih je dne 9. listopada 1831. Kapodistrias pao žrtvom, jer 
su ga, dok je izlazio iz crkve, ubili iz puške. 

Napokon izabraše dne 13. veljače 1832. g. bavarskoga 
kraljevića 01 o n a za kralja grčkoga, koj je 30. siečnja buduče 
godine, pošto su sve u Grčkoj pripravili za dolazak njegov, 
prispjeo s 43 broda i s vojskom svojom u nauplijsku luku. 

Grad Nauplija bijaše njeko doba privremena priestolnica 
grčka, jer su Turci tek 20. ož. 1833. otišli iz sadanje priestolnice 
A t e n e, za koju se je mladi kralj, posjetivši ju mjeseca svibnja 
iste godine, odmah izjavio, da če u njoj stolovati. Atena, koja 
je neizmjerno žalostno izgledala, digne se u svakom obziru 
tako brzo, kao nijedan drugi grad u Europi, te je već 1. pros. 
1834. mogla primiti novim, vedrim licem kralja svoga u krilo 
svoje. God. 1835., čim su dovršili cestu u starinsku posve 

opustjelu luku atensku P i r e o s, nastade tamo kao čarobijom 
mala varoš. 

Nu narod nije bio zadovoljan s novom vladom, kojoj je 
narodni sinod u Naupliji 29. srpnja 1833. god., odrekavši se 
vrhovnoga crkovnoga gospodstva patrijarhe carigradskoga, predao 
i vlast nad crkvenimi stvarmi. Spletka je gonila spletku i 
ustanak je sliedio za ustankom. Krivnja ovoga nereda pri¬ 
pisivala se je skrbnikom malodobnoga kralja, koji su u privat¬ 
nih svojih interesih nalazili dosta gradiva, da zapodievaju svoje 
spletke i da se umješavaju u tudje. Tako su svi prijatelji 
mira i poredka težko dočekali 1. lipanj g. 1835., kada je 
kralj Oto, navršivši 18. godinu, uzeo sam neodvisno vladati, 
pridruživši si 30. rujna 1835. državno vieče. 

I doista, s prvine bijaše sve liepo i napredno. U glavnom 
gradu Ateni položiše več u ožujku buduče godine temelj no¬ 
vomu kraljevskomu gradu, a godine 1837. otvoriše sveuči¬ 
lište, na kom bijaše več 1849. g. 350, a g. 1856. 590 
slušateljah. Sve je napriedovalo istim načinom, tako bijaše 
u Ateni g. 1832. samo 1500 krščanah i 300 Turakah, a 
godine 1842. 21.698 stanovnikah. Isto tako se je i stanov- 
ničtvo luke Pir ej a u isto doba pomnožalo sa 70 na 2611 
stanovnikah. 

Ali vlada kralja Otona, koliko je bila blagodatna po 
Grčku, nije se nikako mogla umiliti narodu; tomu bijaše osim 
slabih financijah razlog i to, što je vlada ponamještavala 
mnogo tudjinacah u javne službe. Ovo se je tinjajuče nezado¬ 
voljstvo pojavilo osobito u prevratu od 6. rujna godine 1843., 
kad je narod grčki prisilio kralja, da primi ustav, kako ga 
je narod sam htjeo, na što se je Oto dne 30. ožujka god. 
1844. i zakleo. 

Strina se diplomacija nije nikako htjela umiriti, kao ni 
domače stranke, te je podjarivala s ovimi u slozi kojekakove raz- 
pre medju samimi Grci, i s drugimi vlastmi. G. 1847. bila se 
je uslied toga Grčka skoro zaratila s Turskom, s kojom bijaše 
prekinula svaki diplomatički savez. Velikom popustljivosti kra¬ 
lja Otona izbjegne Grčka opasnoj toj razmirici. 

Sedam godinah zatim, g. 1854. naoblači se nebo još više, 
jer se je počeo jasno propoviedati ustanak za bizantinsko 
carstvo. 27. siečnja ustanu stanovnici njekih grčko-arbanaskih 
predjelah. Ovaj su primjer sliedile i druge turske pokrajine 
tako, da su do malo bile na nogama Tesalija, Epir i Makedo¬ 
nija, a iz Grčke dolažahu mnogi dobrovoljci, medju kojimi 
bijaše i vojničtva i što manjih, što višjih vojničkih častnikah. 
Kad je Turska vidjela, da Grčka nebrani svojim podložnikom 
podupirati ustanak, pozove iz Atene svoje poslaničtvo, našto 
se i grčko povrati iz Carigrada. Napokon se zauzeše za Tursku 
Englezka, Francezka, Austrija i Pruska, te 25. travnja odgo- 
voriše na izjavu grčke vlade, da ona nemože uništiti pokret u 
Grčkoj, da će one podati Grčkoj drugu snažniju vladu, koja 
će to m o ć i. Uslied toga postaviše Francezka i Englezka grčkoj 
vladi ultimatum, koj ona nije izpunila, rada šta su blokirali 
Grčku i francezku posadu metnuli u Pireos. Ovim načinom pri- 
siliše kralja, da je dne 16. prosinca, poslie sasvim ugušena 
ustanka, kazao u priestolnora govoru, da će se Grčka držati 
u istočnom pitanju posve neutralno i da će sve moguće učiniti, 
da se opet započnu prekinuti prijateljski odnošaji izmedju Grčke 
i Turske. 

Ova izjava osta odsada stalan program Otonove vlade i 
jedan od glavnih razlogah propasti njegove. 

Svi su ovi dogadjaji još odviše novi, nego da ih na 
široko razlažemo, te ćemo samo u kratko spomenuti, kako su 
već g. 1861. odkrili urotu, kojoj bijaše svrha, da se odstrani 
bavarska dinastija i da se utemelji grčko - slavjansko carstvo. 

Dne 13. svibnja 1862. bukne ovo nezadovoljstvo najprije 
u Naupliji u vojničkom prevratu, koj su doduše ugušili, nu 
nisu ga izkorjenili. — Cielu ovu godinu izpunjivahu gradianski 
rat i različite urote, dok napokon kralj Oto dne 22. listop. 
iste godine neode iz Atene i Grčke i neostavi kraljevinu bez 
kralja. 

Tako ostade Grčka više mjesecih, tražeć po svoj Europi 
novoga kralja, dok joj napokon neposluži sreća, te je u danskom 
kraljeviću Gjurgju našla izvrstna mlada vladara, koj je dne 1. 

studena 1863. godine došao inedju svoje Grke, koji ga primiše 
velikom radosti i slavjem. 

Mladi je vladar odmah prvih danah svoga boravljenja u 
Ateni izdao manifest, u kom je kazao: „Ja nedonosim sa 
sobom ni vladarske vještine, ni visoka uma, nu donosim 
iskrenu svoju ljubav. Ja vjerujem u buduće zajedničtvo moje 
i vaše sudbine. Trsit ću se, da uzljubim grčke običaje, da 
štujem grčke navade i jezik grčki i da čuvam ustav. Sakupit 
ću oko sebe najiskusnije muževe, te ću Grčku učiniti uzor¬ 
nom državom cieloga iztoka!" 

Ovakovimi riečmi i njim odgovarajućim postupkom osvoji 
si kralj Georgios veoma brzo sva srca novih podložnikah 
svojih. Sjećamo se, kako se je odmah, čim je mladi vladar 
došao u Grčku sve radovalo njegovoj jednostavnosti i prijaz- 
nosti, kako su ga slavili, što je skoro svaki dan izlazio u pratnji 
samo jednoga pobočnika, da se šeće po ulicah atenskih, čega 
kralj Oto za cieloga svoga tridesetgodišnjega kraljevanja ni¬ 
jedanput nije učinio. Ovim je prostim ponašanjem svojim uznio 
svekoliko pučanstvo; po cieloj se je Ateni orio jednodušan 
uzklik: „Sada tek imademo grčkoga kralja!" 

Pod vladom kralja Georgija postigla je Grčka već sada, 
zašto se je utaman trudila punih trideset godinah; postigla je 
to, da su srodni po rodu i jeziku otoci jonski, bivši dugo pod 
englezkom upravom, godine 1864. opet spojeni s kraljevinom 
Grčkom. To je krasan početak i svaki Grk, komu 
je srce na mjestu, mora zajedno sa svimi prija¬ 
telj iHelenstvaželjetidugisretan viek mladomu 
vladaru svomu, koj će sigurno izpuniti sve pra¬ 
vedne želje i nade slavnoga svoga naroda. 

Svršivši tako kratak pregled poviesti grčke, proletit ćemo 
isto tako duševan život helenskoga naroda. 

Kao što su Grci veliki u poviesti i zemljopisu, isto tako 
bijahu od vajkada u naimarstvu, premda su Indijanci prvi gra¬ 
dili s kamenjem. Stari su se Egipćani ovjekovječili svojimi 
orjaškimi sgradami, piramidalni, obeliski, hramovi i nadgrobni- 
cami, koje još i dan danas poslie tri tisuće godinah prkose 
svakomu uplivu vremena, nu značaj ovih njihovih sgradah bijaše 

samo divovska veličajnost, koja nije kadra probuditi u motri¬ 
telju blažijih i ugodnijih čuvstvah. I Rimljani nisu imali 
prije, nego što su se upoznali s grčkimi graditeljskimi umo- 
tvori, onako liepih, dražestnih sgradah kao Grci, isto tako 
je i kasnijim bizantinskim sgradam oskudjevala ona krasota u 
oblicih. 

Staro-grčki način gradjenja odlikuje se izmedju svih ško¬ 
lah staroga vieka čistim ukusom i liepimi oblici; na mjesto 
surovoga orjaštva stupi u grčkom graditeljstvu plemenita pro¬ 
stota, a osobito je vriedno spomenuti, da su Grci pronašli i 
razvili tri reda stupovah: dorički, jonski i korintički. 

Vajarstvo stigne na vrh svoga savršenstva pod Peri- 
klom, pod kojim je božanstveni Fidias stvorio za Par- 
tenon atenski božicu Atenu i za hram u Elidi kip olim- 
pičkoga Zeusa. Ova dva djela posvjedočuju veličajni i uzvišeni 
slog davne one dobe (oko 430 pr. Is.) 

I u slikarstvu imadu Grci imenah kao Zeuxis i Ape- 
les, koja če im osjegurati častno mjesto u pametarih ove 
umjetnosti. Osobito je uzvisio umjetnost slikarstva spomenuti 
Apeles, suvremenik Aleksandra velikoga. 

Navedeni muževi, kojim još možemo dodati Ikti nosa, 
Kalikrata i druge ovjekovječiše svojimi divnimi proizvodi 
ono doba najbujnijega cvjetanja grčkih tvornih umjetnostih. 

I u pogledu glasim su stari Heleni medju svimi narodi 
staroga vieka najviše učinili za razvitak njezin. Njihova se 
glasba razpada u tri dobe, od kojih počinje prva sKadmom 
(1500 pr. Is.), druga s trojanskim ratom, a t r e <5 a s Alek¬ 
sandrom velikim. 

Poslie Aleksandra velikoga poče i glasba, kao sve ostale 
struke helenske naobraženosti propadati, a to nemogaše drugčije 
ni biti, jerbo cvieču, hočemo li da cvjeta, treba sunca, a na¬ 
obraženosti treba slobode! 

Više, nego ičim drugim, sjali su Grci svojom staro-klasie- 
nom književnosti. Tko nepoznaje Ilijadu i Odiseju 
staroga Homera, koj je živio okolo 1000 godinah pr. Is.? 
Kao u pjesničtvu, tako su i u svih drugih strukah književnosti, 
grčki proizvodi staroga vieka najbujniji izvor za klasične nauke. 

Glasovit je dakle u epopeji Homer, u liričnom pjesništvu 
Atenjenin Tirteos i Heziod, u basnah neumrli Ezopos, 
u kratkih izrekah, osnivaj ućih se na izkustvu, Atenjanin S o 1 o n, 
u dramaturgiji Aeskilos iz Eleuzide, u komediji Aristo- 
fanes, u pisanjukronikah Hekateos izMiletosa, u poviesti 
Herodotos iz Halikarnasa iTukidides, u govorničtvu 
najveći govornik svih vjekovah Atenjanin Leraostenes, u 
filozofiji Thales, Pitagoras, Xenofanes, Sokrates, 
Platon, Aristoteles i t. d., u matematici Teodoros, 
Arhiras i Eudoxos, u znanstvenomliekarstvuHipokrates 
s otoka Kosa itd. 

Izim spomenutih imenah, koja su se većinom ukazala 
na obzorju grčke književnosti prije Aleksandra velikoga, iraade 
još i drugih grčkih spisateljah i mudracah, koji su si u kas¬ 
nijoj dobi staroga vieka neuvelim lovorom književne slave 
uvjenčali glave, kao što su n. p. Aeskines, Apolonios, 
Teokritos, Bion, Moskos, Menander, Polibios, 
Dionisios iz Halikarnasa, Diodoros, Apianos, Plu- 
tarh, Aristarhos, Euklides, Arhimedes, Erato- 
stenes, Epikur, Zeuon, Lukianos, Dio Kasios itd. 

Svi ovi spisatelji spadaju u prvo, pogansko doba grčke 
književnosti. Drugo, kršćansko doba počimlje s bizantinskim 
carstvom, te bi se najbolje prozvalo: doba bizantinsko. 

I u ovo se je doba, usuprot lošim političnim okolnostim 
mnogo pisalo, nu svuda oskudjeva tvorni duh. Izim poviesti 
nije se nikoja struka književnosti osobito njegovala, pa ni 
poviestni spisatelji nemogu se sravniti sa svojimi drugovi iz 
staroga vieka, jer im oskudjevaju visoki nazori svieta, dapače 
i liep slog i razpored predmetah. 

Najbolji izmedju ovih poviestnikah jest Prokopios iz 
Kezareje (oko 500 pr. Is.). Uz njega zaslužuju da ih spo¬ 
menemo: Leon Gramatikus, car Konstantin Porfi- 
rogenetos, Leon Diakonus, JohanesZonaras i Ni- 
keforos Brynenios. Ostala su polja književne radnje 
ostala preslabo obradjena, nego da spominjemo imenah, te ćemo 
samo još reći, kako su poslie osvojenja Carigrada mnogi učeni 
Grci utekli u Talijansku, te su tamo probudili ljubav k grč- 

komu jeziku i književnosti, te se je odanle nauka ovih pred- 
nietah razširila po svoj Europi. 

Eto nas sada na treće doba grčke literature, doba, gdje 
se piše jezikom novo-grčkim, koj je doduše osnovan na 
starom helenskom jeziku, nu tudjimi, ponajviše slavjanskimi i 
romanskimi, dodatci tako izpremiešan, da je težko i upoznati 
staru helensku korjeniku. 

Ovim su jezikom njeki pisci pisali već pod vladom carevah 
bizantinskih, nu staro-grčki je jezik ipak ostao gospodujući sve 
do svršetka prošloga vieka. Onda se je pojavio Korais, 
koj je htjeo, da se piše onako, kako narod govori i da se ta 
narodni jezik samo u toliko pomnožuje i poljepšava iz staroga 
helenskoga jezika, ukoliko to upravo zahtieva blagoglasje. Ko¬ 
rais je, nakon duže prepirke, postigao svrhu svoju, u čem ga 
je osobito podupirao gr'ki znanstveni časopis »Hermes", koj je 
počeo g. 1811. izlaziti n Beču. 

Velika podpora novo-grčkoj književnosti bijahu učione, što 
su ih podizali na različitih mjestih pojedini bogati Grci i ciele 
obćine, a medju njimi osobito jonsko-grčko sveučilište, utemeljeno 
g. 1824. na otoku Krfu; zatim kazališta, koja su od g. 1818. 
u Odesi, Bukureštu i na drugih mjestih predstavljala staro¬ 
grčke klasične drame u novo-grčkom prevodu, pa i novo-grčke 
izvornike. 

Kad su se Grci oslobodili od turskoga jarma, procvate 
književnost njihova veoma bujno u svih književnih strukah 
i medju novo-grčkimi spisatelji imade imenah, koja se mogu 
uzporediti s književnimi prvaci svih naobraženih narodah. 

U današnjih Grkah još imade plodovitost i proizvodna sila 
njihovih pradjedovah iz staroga vieka, te je samo od potrebe, 
da narod upotrebljuje darove svoje i Bog će dati, te će do¬ 
bro biti! 

Upoznavši se tako s prošlosti naroda grčkoga i s njegovim 
duševnim naobraženjem, valja da se na brzu ruku obazremo i 
po postojbini njegovoj. 

Današnja Grčka, sastojeća od kopna i od otokah, leži na 
jugo-iztoku Europe i zauzimlje prostor od 716,5 četvornih 
miljah. Grčko kopno okružava s iztoka egejsko, sjuga sre- 

dozemno, sa zapada jonsko more, a na sjeveru Grčkoj 
leže turske pokrajine Arbanaska i Tesalija. 

Otoci su svi u arhipelagu i iznose 134 četvorne milje. 

Grčka je puna gorah, što se nižu u različitih povorkah po 
zem\ji. U južnom poluotoku sačinjavaju visočinu, te se dižu u 
otocih kao pojedine brdine iz mora. U sjevernom je kopnu 
p i n d o s k a povorka, u kojoj se nalaze vulkaničkimi silami raz- 
derani vršci, koji bijahu u starom vieku glasoviti pod imeni: 
Parnas, Helikon, Teygetos, Himetos itd. 

Od Pindosa odlučuje se i razširuje po zemlji više drugih 
popriečnih povorakah gorskih, izmedju kojih se jedna pruža 
prama zalievu ceitunskom, te je glasovita sa svoga 3000 
stopah visokoga vrška 0ete i sa klanca termopilskoga. 
Gore su, izuzamši najvišje vrške, pokrivene šumarai i sastoje od 
hrapavačkih pečinah (Trachyt); pobočne povorke sastoje od 
prvobitnoga, prelaznoga i nasadjenoga kreča. Otoci sastoje od 
vapnenca. 

Jonsko more sačinjava velike luke kod sliedeđih mje- 
stah: Arta, Anatoliko, Patras, Lepanto, Gastuni, 
zatim luku arkadijsku i zalieve navarinski i modonski. 
Sredozemno more sačinjava zalieve koronski i koloky- 
tijski; Arhipelagos ili egejsko more zalieve nau- 
plijskii eginski, morsku riz egribosku sa zalievom 
talantijskim, ceitunskim i voloskim. 

Najvažnije su rieke grčke u Livadiji: Aspropota- 
mos, Fidaris, Asopos, Mauropotaraos, a u Pelopo- 
nezu Rufa i Yri. 

Grkah, stanujučih ne samo u samoj Grčkoj, već i po 
cieloj europejskoj Turskoj, imade 5V a milijunah dušah. Oni 
su, premda izpremiešani sa Slavjani, Romani i Turci, 
ipak pravi potomci starih Helenah. U obliku licah grčkih 
prešao je stranom pravi značaj europejski u širju, ako i duho¬ 
vitu, fizionomiju azijatskih narodah. 

Žene i muževi grčki imadu skoro svi starovječan oblik 
lica, živo, vatreno oko i izrazan pogled, te su liepi, da bi 
mogli vajaru služiti za uzor. 

U Grkah je uzvišeno i plemenito držanje tiela, a kret¬ 
nja im je lagana i pristojna. Lica su otvorena, nosa staro vječna 
(grčkoga), a liepe obrve im se stiču nad njim. Žene su čiste 
nježne kože, koja je na licu često svietlo-sura i rumena pahlja; 
kose su im bujne, duge, crne, te se osobito sjaju. Ruke i 
n:ige su im liepe i malene. Djeca su s prvine slabo razvijena, 
nu kad dorastu, što biva kod dječakah izmedju 14. i 16., a 
kod djevojakah izmedju 10. i 12. godine, postaju snažni. Oba 
spola dozrievaju veoma brzo. 

Nije nemoguče, jer je več bilo takovih slučajevah, vidjeti 
u Grčkoj majku od 12 i babu od 25 godinah. 

Nu isto tako brzo nestaje i ljepote ženske, te je več 
bilo ženah, koje su u 30. godini svojoj naličile starim bakam. 
Tek u poznijoj dobi života opet se oporavljaju i reč bi pomla¬ 
đuju. 

Bolje se uzdržaju muževi. Ja sam vidio staracah od 80 
i još više godinah, gdje su posve snažno igrali konja. Riedke 
su u Grčkoj tjelesne m&ne, te malo kad vidjamo niemih, slie- 
pih, gluvih, ludih ili kljastih ljudih. 

Izvanredna umjerenost u životu grčkom u slozi s divnim 
podnebjem ondješnjim doprinosi mnogo k uzdržanju zdravja. 

Grci imadu izvrstnih duševnih darovah; uč? se lahko i 
pojme brzo; oni su oštroumni i dosjetljivi, te imadu veoma 
vatrenu moč uobražavanja; oni se razgovaraju veoma živo, tako, 
da se grčki razgovori čine slušatelju kao svadja. 

Grčka je u obće blaga i zdrava zemlja. U njekih krajevih 
Grčke n. pr. u Ateni imade svake godine sniega, koj se 
medjutim veoma kratko doba uzdržaje. 

U drugih se krajevih grčkih n. pr. na otoku K r f u ozna¬ 
čuje zima žestokom, često više nedjeljah trajučom kišom, iza 
koje mjeseca siečnja počimlje proljeće, o kom si mi u naših 
stranah nemožemo ni pojma stvoriti. Svakolika se priroda sjaje 
u južnom svečanom nakitu, a svuda cvatući gajevi od masline i 
narandjah, mrče i prekrasnih ružah napunjuju zrak omamljujućim 
mirisom. Ovu sliku izpunjuje divno modro nebo, bez svakoga 
oblačića, i žarko južno sunce, čim postaje u proljeću život 
na Krfu najugodnijim na cielom jugu. 

Ljeti neima skoro nikada kiše. Mjeseca rujna nastupaju 
bure i oluje, kojimi se ohladjuje zrak i dozirlje očaravajuća 
jesen. 

Zemljište je u obće plodno, nu slabo se obradjige. Tomu 
je kriv onaj dolce far niente, običan u svih južanah. 

More pruža Ijudem u izobilju izvrstnih ribah. 

Najveće je blago Grčke u maslinovu u^ju, svili, 
medu, vosku, pamuku, sušcih (korinte), kaj sijah, 
breskvah, smokvah, narandjah, citronah, bade- 
mih, tunjah, šipcih, cvieću riedke krasote, mirodijah, 
ljekovitu bilju, mrči, čempresu, lovoru i uružah 
one tamne grimizne boje, one veličine i onoga očaravajućega 
miomirisa, koj nas sjeća na ruže orientalske, glasovite po svem 
kolikom svietu. 

Obrti i industrija slabo su zastupani, naproti tomu je 
trgovina i brodarstvo glavna zabava pučanstva. Sveučilište u Ateni 
s njekoliko akademijah, u savezu s muzeji i drugimi znan- 
stvenimi zavodi razplodjuju prosvjetu po zemlji. 

Narodna je boja grčka svieto-modra i biela, a pomorski 
barjak grčki sastoji od pet modrih i pet bielih prugah. 

Upoznavši se tako s poviesti, zemljom, književnosti i umjet¬ 
nosti stare i nove Grčke i s rgezinim sadanjiui glavarom, mislimo, 
da ćemo odgovoriti zadaći, koju si, počinjuć ove crtice, sta- 
vismo: da zaključujemo iz prošlosti i sadašnjosti ovoga klasič¬ 
noga naroda na budućnost iyegovu, ako rečemo: 

Svakolika prošlost i sadašnjost helenska dokazuje, da u 
Helenah imade ona tvorna sila, koja je jedina kadra, stvoriti što 
velika i dugovječna, a ova sila, proizišavša pomladjena iz tisuć- 
godišrgih borbah za helensku neodvisnost, jamči nam svojom 
sadanjom upravom u osobi kralja Gjurgja I. „pravoga 
kralja Helenah* za to, da će helenski narod, kojega se 
slava sjaje iz svakoga lista u poviesti svieta; onaj narod, koj 
je u sried jadah i uzdisajah svoga političnoga života, radjao 
pjesničkih velikanah, koji na krilima tisućgodišnje slave kružaju 
u nebeskih visinah; onaj narod, koj je vazda crpio vjeru i 
novu snagu za budućnost iz neumrlih pjesnikah svojih; da će 
taj narod riešiti zadaću svoju. 

A sad ćemo se, prelazeć na sam opis svoga putovanja, iz 
vlastitoga izkustva pobližje upoznati s klasičnom ovom zemljom 
i s njezinimi stanovnici. 

Zapala me je zadaća , da odpratim jednu veoma težko 
oboljelu (infiltratio tuberculosa pulmonum subacuta) gospoju, 
kćer pokojnoga grčkoga vojskovodje (generalissimus) de Vassos 
Mavrovouniotis-a radi zdravja iz Austrije u koje god 
klimatićno liečište u njezinoj domovini (Grčkoj), što bliže nje¬ 
zinim u Ateni živućim rodjakom, koji su željeli, da im bude 
blizu, i da ju tamo liečim, dokle će to dozvoljavati moji odnošaji. 

Uslied ovih okolnostih bude otok Krf, dva dana udaljen 
od Atene, kao najpriličnije mjesto, odabran za cilj putovanja, 
za koje me je bolestnica u sporazumljenju sa svojim otčinskim 
prijateljem, bečkim veletržcem Jeanom Anastasom Chri- 
stomanosom (kako to dokazuju pisma i brzojavne viesti, 
što su u mojima rukama), pogledom na svoj opasni položaj 
(ona je za ono doba za njekoliko mjesecih po treći put izbacivala 
krv) pozvala kao svoga liečničkoga pratioca. 

Bolestnicu i sestru njezinu Billio de Vassos pratio 
je iz Euzersdorfa blizu Beča. gdje su uživale gostoljubje 
spomenutoga gospodina Christomanosa, do Gradca, gdje 
sam im se ja pridružio, moj cienjeni drug i prijatelj gospodin 
med. dr. vitez de Zanchi, kojemu se ovim najtoplije za¬ 
hvaljujem na mnogih izvrstnih svjetovih, što mi ih je podielio 
u pogledu, tada mi predstojavšega, puta po moru. 

Dne 20. listopada godine 1864. odosmo brzim vlakom iz 
Gradca i prispjesmo noćju o V a 11 satih bez svake i naj¬ 
manje nesgode u Trst. 

Pogled na Trst je noćju, množinom razsvietljenih bro- 
dovah u luci i bezbrojem plinovnih svjetiljakah po gradu, koj 
se amfiteatralično propinje uz brdo, onako tajinstveno čaroban, 
kako je to obično u primorskih gradovah. 

Na kolodvoru tršćanskom dočeka i primi nas veletržac 
Giovanni Anagnosti, kojemu bijahu gospoje preporučene, 
i mi se odvezemo š njim u svratište Viktorija. 

Svratište „Viktorija" u Trstu zaslužile uslied svoga 

položaja nedaleko od nasipa lake (molo), valjana kuvanja i pri¬ 
stojne, te relativno za Trst cjene podvorbe, svaku preporuku. 

Premda mi kiša na putu onamo nije dala, da se potanje 
razgledam po Trstu i njegovoj okolici, to sam ipak sutradan, 
kako sam prispjeo u Trst, pohitio, da se čim prije nagledam 
mora. 

Vidjeh i divih se! 

More se nemože pravo opisati; čovjek mora da ga je vidjeo. 
Nikakav iznz nije dosta veličanstven, pa ni pjesničan, da bi 
se mogla njim izraziti čuvstva vjerno i istinito; čuvstva, koja 
obuzimlju motritelja, kada prvi put zagleda more. 

Motrimo li more, kada, gladko i ravno poput ogledala, 
skoro nepomično, povrača u valovih svojih ažurno, bez svakoga 
oblačiča čisto nebo i zlatne zritke južnoga sunca, to nam se 
čini, kao nedogledna, prozirna tkanina boje smaragdove, a 
svietlo lamajuče vatre alemove. 

Kada se naproti uzvitla u valove, visoke kao gore, koji 
se često sklapaju daleko nad jambori broda, ukazuje nam se 
more kao orjaška, silna vodena stiena, siva poput škripavca, koja 
se, stišćuč čvrsto brod, samo časomice, kao posiita bezbrojnimi 
briegovi od srebrne pjene, razvija u neizmjernu mrtvačku 
ponjavu! 

Dne 22. listopada, poslie podne o dva sata odosrno sa 
tršćanskoga nasipa luke na paroplov „Imperatore,* pripadajući 
austrijskomu Lloydu. 

Takav putnički paroplov za more, takav maleni sviet, naliči 
prije odlazka svoga tržištu; th ljudi dolaze i odlaze, tft se 
ukrcavaju, iztovarivaju i pretovarivaju različite stvari; tu je 
kaotično gibanje, pa ipak dobro promišljena marljivost: stecište 
najprotivnjjih živaljah i čuvstvah čovječanskoga družtva. 

Taj se prizor u tren oka sav promieni, čim se začinje 
znak na odlazak, čim se izvuku sidra, čim gvozdeni točkovi 
paroplova počnu prevraćati valove i čim se brod odtisne od 
obale. 

Kaotične trke i poslenosti na brodu nestane, služeći se 
častnici i momčad redaju po svojih mjestih. 

U takovu času kuca sigurno srce u svakoga življe, ta 
u njem se prašta od milih si mjestah, od svih, koji mu 
bijahu dragi; u njem se dieli od različitih svojih nadah; u 
njem se odriče osnovah za buduči život svoj ili se opet 
povrača k svemu tomu. Mnoge obuzimlje u takovu času osjeća¬ 
nje, slično onomu, koje se je pojavilo u grudih lorda By- 
rona, kad je odlazeć iz domovine pjevao: 

Samac sam u svietu sada 
Na pučini širokoj; 

Što mi je do tudjih jada’, 

Plače 1’ itko udes moj ? 

Pas tek možda vije za me, 

Dok ga hrane tujjine, 

Da, kad opet ugleda me, 

Još i mene iy'ede! 

S tobom brode brzi, kiki 
Dielim zlo i dobro sve, 

Možeš poći u kraj svaki 
U moj samo natrag ne! 

Zdravo v&li, moje milje! 

Kad pak putu kraj će doć, 

Zdravo pusto, zdravo spilje — 

Domovino, lahku noć! 

Svim je pako na brodu ovaj čas početak neopredieljene 
budućnosti. 

Dvostruko je meni dotežalo na daši, kad sam se sjetio 
obitelji, što sam je ostavio u domovini i velike odgovornosti, 
što sam je preuzeo u pogledu povjerene mi težko oboljele 
gospoje. 

Gore spomenuti tršćanski veletržac, gospodin Gi ovan ni 
Anagnosti (koj nas je zajedno sa veleštovanom suprugom 
svojom riedkim požrtvovanjem u svačem podupirao, zašto im 
se tim najučtivije zahvaljujem) bijaše nas što toplije preporučio 
zapovjedniku „Imperatora" g. Gj u rani ću, rodjenu Dalma¬ 
tincu, te mi je bilo u tadanjem mom duševnom stanju dvostruko 

ugodno gledati, kojim su nam se neobičnim učešćem predavali 
na razpolaganje zapovjednik, ostali častnici i brodarski liečnik, 
trseć se, da nas razvedre, što će bolje moći. 

Držim, da sam dužan izjaviti ovdje veliku zahvalnost, 
crpljenu iz dna srca, austrijskim častnikom Lloydovih paro- 
plovah „Imperatora" i „Plutona", i cienjenim svojim drugovom, 
nalazećim se na ovih brodovih, gg. dru. P1 o e t-u i dru. Altu 
(koji su svi izvanrednom ljubežljivosti činili sve moguće, da 
nara oslade putovanje), kao što i svekolikomu slav. častničtvu 
austrijskoga Lloyda na otoku Krfu, koje jedinstvenom rev¬ 
nosti unapriedjuje i štiti dobro i interese svih putnikah. 

U ostalom obstoji samo jedan glas hvale i priznanja o 
austrijskom Lloydu i njegovih organih. 

Dugo se vidja sa pučine Trst, a prediel ondješnji je 
uz liepo vrieme, kakovo nas je pratilo početkom putovanja, 
nesravnivo čaroban. 

Napokon izčeznu izpred očijuh kuće, otoci i gore i čovjek 
se nadje s&m u bezkrajnosti širokoga mora. 

Gledamo li, okrenuvši ledja krmionu kolu, pod veče, kad 
se hvata mrak, kad je nestalo sunca, kad titrajuće zviezde bez 
staze u tami proletavaju nebo i kad zemlja crna i hladna visi 
u mrkloj noći bez mjeseca; gledamo li tada s broda u veliko, 
šumno more, gdje nevidimo ništa do zviezdišta nad sobom, a 
pod sobom i uza se na sve strane bučno more, dokle god nam 
oko stiže, a uz to osjećamo, kako se silno i čvrsto sagradjeni 
paroplov ljulja kao slaba ljuska: tada nam tekar puca rnedju 
očima i mi uvidjamo kakova smo izčezavajuća ništica naprama 
velebnim i neizmjernim prizorom, što nam ih pruža narav; a 
s druge strane opet moramo priznati, da je čovjek samo pri¬ 
vidno malenkost u velikanskih ovih razmjerjih, jer on svojim 
umom pobjedjuje bjesnoću istih živaljah. 

Na našem paroplovu bijaše izobila najvećih udobnostih 
družtvena života. 

Družtvo je na njem bilo mnogobrojno i dobre volje, te je 
tako i ostalo za cieloga dugoga putovanja, premda nas je pro¬ 
gonilo loše vrieme i prerada nas je skoro sve mučila obična 
bolest na moru. 

0 tom, što upravo sačinjava tii morsku bolest još nije 
izrečena posljednja. 

Oboljuje li čovjek od mora, to mu biva ponajprije hod 
nestalan, glava šumna, bilo laganije, a zajedno osjeća oko želudca, 
kao da mu je nješto dotežalo, poput težke kruglje. Ljuljanje 
broda postaje nesnosno, čovjeku biva mučno i on mora naskoro 
bljuvati. Blago si ga onomu, tko ima što da bljuje, rada šta 
če biti dobro, da bude svatko, tko kani na more, u toliko na 
oprezu, da se prije, nego što stupi na brod, najede kriepke 
hrane. Obično, kad navali morska bolest, nemožemo podnositi 
hrane. 

TA bolest netraje jednako dugo u svakoga čovjeka i 
odvisi ponajviše od čutahnosti dotičnika; od toga, koliko je 
putah več bio na moru, od vremena na moru, i napokon od 
toga, kako se tko vlada za same bolesti. 

čim prestane bljuvati, to već može znati, da mu se 
povraća zdravlje. Skoro zatim počinje opet podnositi hranu, 
te mu se doskora pojavi neobična volja k jelu. 

Najbolje ćemo se obraniti morskoj bolesti, ako uztrajemo u 
obzornu, posve mirnu položaju tiela (obično sjedaju ljudi na 
boku broda u naslonjač, mičuć se što manje), te ako, kad nam 
se stane stuživati, svaki put, kad se izbljujemo, uz komad bro¬ 
darskoga dvopeka gucnemo nješto ruma. Izvrstno je ovo sred¬ 
stvo, što ga zahvaljujem vriednomu mojemu prijatelju, dru. 
Ploetu, učinilo, da nisam svaki put bolovao više od 6 satih. 

Povjerenu mi bolestnicu nastanismo u gospojinsku dvoranu, 
gdje je morala ostati, izirn njekoliko satih, što ih je sprovela 
na boku broda, za ciele vožnje. 

Tuberkuloznim je, kako je poznato, mnogo bolje na moru; 
I kod moje je bolestnice u istinu groznica, koja joj se je po¬ 
vraćala svaki dan, izostala sasvim, kašalj ju nije tako silno 
dušio i ona je na brodu više jela, nego od više nedjeljah prije. 

Tim se je dakle sastojala cielim putem sva moja terapija 
u pogledu povjerene mi bolestnice u tom, da sam dao s go- 
spojinske dvorane čestimice odići tavan, sastojeći od debelih 
staklenih pločah, da bude oko bolestnice vazda svježi zrak. 


Digitized by v^.ooQie 




— 27 - 

Vrieme bijaše početkom našega puta liepo, nu kasnije 
nam nedade magla i kiša, uz prilično naraslo more, da se 
nagledamo putem obalah dalmatinskih. Ali zato smo prošli i 
promotrili cieli brod u svih prostorih njegovih, te smo svuda 
naišli na najljepši poredak i čistoču. 

Putnici se drže na paroplovih austrijsk. Lloyda veoma 
dobro. U jutro i u veće o 8 satih pruža im se čaj. 0 12 
satih je doručak ii la fourchette, sastojeći od više jestvinah. 
0 4 sata poslie podne je objed, za koj se po volji putnikah 
prostire u blagovalištu, u stanicah ili na boku broda. 

Obično se piju na brodu izvrstna seksardska vina. Po- 
služnićko je osoblje isto tako kao i momčad veoma uljudno i 
učtivo prama putnikom. 

Dne 25. listopada 1864., malo poslie četvrte ure u jutro, 
probudi me glasni komando na brodu i ja se prenem, probora¬ 
vivši noć zamotan u šubi svojoj kao obično u svom naslonjaču 
na boku broda, pred lukom krfskom. 

Samo onaj, koj je prvi put u svom vieku sproveo više 
danah na moru uz zlo vrieme, te se najednoč probudio u 
dobroj luci pred kojim gradom, samo onaj može shvatiti ona 
čuvstva zahvalnosti prama stvoritelju, koja su mene oduševljavala, 
kad sam se probudio pred gradom Krfom. 

Nješto poslie našega dolazka oglasi jedan hitac iz topa, 
da je luka otvorena, a grčki su mu trubljaši sa stare tvrdje 
krfske odgovorili veselim jutarnjim pozdravom. 

Glas zvonovah iz daljine je navještavao, da počimlje novi 
dan, te nas je sjećao na dužnost, da se zahvalimo Bogu na 
sretno probavljenu putu. 

Kad smo radi velike vrućine (19° K. u prostu zraku) ski¬ 
nuli sa sebe sve toplo odielo, mogli smo se do mile volje 
nagledati liepa prediela, koj se je pružio pred nami, sve dok 
nisu došli zdravstveni redarstvenici, da nara dozvole izkrcati se. 

Luka je krfska valjana i prilično velika, iz iy'e se vidi stara 
i nova tvrdja krfska i ona, što su ju Englezi razorili i 
napokon s lieva kaštel Vido, jedna čest grada Krfa i vile- 
giatura. 

Sa svih se je tvrdjah vijao grčki narodni barjak. 

Dne 25. listopada 1864. oko osme ure iz jutra izkrcasmo 
se uz posve mirno more. 

Brod je naš bio odaljen od obale jedva pet časovah, a 
krfski su ladjari zahtjevali za prievoz jedan napoleondor, t. j. 9 
stot. 40 novć. našega novca. 

Bolestnica bijaše, stupajuć na rodnu zemlju svoju i dišuđ u 
onom divotnom podnebju domovine svoje, kao na novo oživjela. 

Prispjevši na obalu, uzesmo kola, te se odvezosmo uzkimi 
ulicami krfskimi, u svratište St. George, ležeće na krfskom 
Šetalištu (<;zyava5a). 

Prispjevši u Krf, nismo bili u gradu kao tudjine, jer 
nam je poslužila sreća, te smo bili preporučeni zapovjedniku 
sve jonske vojske, generalu Pissi, zatim gospodinu Tirki, 
rodjaku istoimenoga bečkoga veletržca i kapetanu Li vid isu. 

Krf, stara Phaeakija, poznat u starom vieku i pod 
imeni Skeira, Drepane i Korkira, jest najveći i naj¬ 
znamenitiji izmedju jonskih o t o k a li; leži na ulazu u jadransko 
more, 20 satih od napuljskoga predbriežja Otranto, te je 
2 milje dugim kanalom odieljen od obale arbanaske (epirske.) 
Otok Krf je 9 miljah dug, a prostor mu je 11 četvornih 
miljah, na kom imade 76.000 stanovnikah. 

Homer spominje ovaj otok pod imenom Skeira, a sta¬ 
novnike mu nazivlje Phaeaki, te ih opisuje kao narod veoma 
uman i silan na moru. 

Korinćani su (god. 734 pr. Is.) izaslali naselbinu na 
taj otok, koja je doskora bujno procvala i silna postala tako, 
da je i sama utemeljivala naselbine, n. pr. Epidamnos uz 
obalu ilirsku (g. 625 pr. Is.), te je napokon skoro i svoju 
majku Korintos nadkrilila. 

Kada je počeo peloponezki rat, koj su Kor kiran i 
i prouzročili, bilo je u njih iza atenskoga najveće i najsnaž¬ 
nije brodovlje izmedju svih helenskih državah. 

Polag Dodwella dobio je otok Krf svoje sadaiye ime 
Korfu od novogrčkoga Kcpu^oi (vršci) radi svojedvie tvrdjave. 

Gora I tone dielila je Krf u dva diela. 

Krf je imao četiri predbriežja: Falakron, Kosiopeon, 
Leukima i Amfipagos. Sad bi se moglo spomenuti na 

sjevero-zapadu predbriežje Sidero, na sjevero-iztoku Kap 
B i an k o, na iztoku Pa 1 e r u m i na zapadu Kap Barbar o. 

Obala otoka Krfa je kršovita, razderana i puna zalievah. 

Zemljište je na brdih mršavo, nu u dolu je plodno i 
nmogimi potoci izpresjecano i povodjeno. 

Kukuruz, vino, med, vosak, konoplja, masli¬ 
novo ulje, smokve, sol, sumpor, narandje, citrone, 
šipci, mirodijskebiline, i prekrasno cvieče, to su 
proizvodi otoka Krfa. 

Stari, pravi grad Krf i glavni grad istoimena otoka, je 
labirint uzkih, nečistih ulicali i tamnih, prilično loših kučah 
te leži veoma liepo na iztočnoj obali otoka Krfa. U njem imade 
17.000 stanovnikah. Po ulicah njegovih vrvi kaos od različitih 
narodah u najrazličitijem odielu, bučeč, vičuč, robu svoju pre- 
poručajuč, sboreč najrazličitijimi jezici, uz običnu južnu posle- 
nost i okretnost. 

Posve drugčije izgleda grad s tako zvanoga telegrafa, koj 
je najvišje mjesto stare tvrdjave krfske i s koga se dolazeči 
brodovi navještavaju velikimi gvozdemmi šupljimi krugljami i 
zastavami. Ja sam se dne 14. studena 1864. god. naužio toga 
pogleda na grad, uslied ljubeznosti kapetana Hougoussiosa 
i to uz sasvim čisto i vedro nebo i uz sjajno južno sunce. 

S onoga mjesta ukazuje se grad Krf, s krasnom svojom 
vilegiaturom, sa svojom Garicom (niz villah okruženih baš- 
čami, uz obalu morsku, prava promenada Krfljanah), kojoj 
je na lievom kraju krasna villa, u kojoj je njekoč stanovalo 
nj. veličanstvo carica naša, s liepim svojim gradskim šetalištem 
(sroavaSa), i s kraljevskom svojom palačom uz luku, kao krasna 
bašča, postavljena u sried mora, izprepletena množinom čarovitih 
villah i obrubljena morem, koje je opasalo Krf, poput široka, 
nebrojenimi alemi posuta, srebrna pšsa. 

Krf bijaše prije, dok je Englezka držala ovih sedam 
otokah, stolica britičkoga lorda nad povjereni ka; sada je pod 
neposrednom upravom grčke svoje majke, te je stolica grčkoga 
nadbiskupa i rimo-katoličkoga biskupa. 

Sadanji se nadbiskup krfski, umilni i štovanja dostojni 
starina, koga imadoh sreču upoznati u glavu, uživa, radi svoga 

dokazanoga rodoljubja i obsežnoga znanja najvećega ugleda i 
ljubavi u svih svojih zemljakah. 

Izmedju crkavah krfskih, kojih imade veoma mnogo, mogla 
bi se prije svih spomenuti radi mnogih dragocjenostih svojih 
crkva svetoga Spiridiona. U njoj se čuva cielo truplo sve¬ 
toga Spiridiona, koga se je dan, upravo kad sam bio na Krfu, 
svetkovao velikom slavom. Truplo ovoga svetca, kažu, da je 
s još njekimi svetimi moći dopremljeno prije pet vjekovah iz 
Carigrada u Krf. 

Zatim imade u Krfu nad grobnica grofa Kapodistriasa 
(u novoj tvrdji); spomenik grofa Schulenberga, koj je 
god. 1716. hrabro za Mletčiće branio od Turakah ovaj grad; 
jedno sveučilište, utemeljeno godine 1819., a podignuto uz 
more na prekrasnom mjestu; knjižnica od trideset tisućah 
svezakah; risaonica i učiona za vajanje; jonsko družtvo za 
narodno gospodarstvo; palača bivšega jonskoga parlamenta; 
palača nadbiskupska, s koje je krasan pogled na more; banka; 
konzulati skoro svih vlastih itd. 

Kancelar i podkancelar austrijskoga konzulata, od kojih 
je posljednji rodom Dalmatinac, uživaju se i radi osobnih svojih 
svojstvah velikoga ugleda u Krfu. 

Izmedju javnih zavodah krfskih dostojna je, da se spomene, 
po amerikanskom sustavu uredjena k a z n i o n a za težke zločince. 

Što se u obće može naći u sličnu zavodu, čistoće, reda, 
izvrstna držanja i rukovodjenja uznikah, sve je to ovdje sjedi¬ 
njeno, te je ovaj zavod doživio slučajevah, koji su sigurno prava 
riedkost, da su se u njem težki zločinci u istinu popravili, čim 
se sustav, po kom je taj zavod uredjen, posvuda najbolje prepo- 
ruča. Ovim si je zavodom svakolika zemlja osvjetlala lice i on 
je dostojan, da ga prouči svaki stranac, koj dodje u Krf. 

Još možemo spomenuti ludnicu, više bolnicah i mnogo 
liekarnah. 

Liečnikah, koji su se, kao svi njihovi drugovi u Grčkoj 
naobrazili u Parizu, malo koj u Ateni, imade veoma mnogo 
u Krfu, te su posve vješti najnovijim postupkom u Iječničkom 
svietu. Oni se s razlogah, što ćemo ih lahko pojmiti, kao 
njezini bivši učenici, više naklapaju francezkoj, nego li bečkoj 

medicinskoj školi, premda jn oni izmedju mojih drugovah krfskih, 
s kojimi se iiuadoh čast upoznati, po zasluzi prizuavaju. 

Od ono doba. kad se je počelo sa znanosti lječničkom više 
racionalno postupati, te se je očekivalo, da će se bolestnici na 
plučih uz istodobnu pripomoć blaga podnebja prije izliečiti pra¬ 
vilnim. umjerenim životom, nego Ijekovi, postajalo je sve 
nuždnije naznačivati tako zvana klimatična liečišta, te su ih 
ljudi od struke počimali potanje proučavati. 

Držim dakle, da sam kao liečnik dužan, pozivljuć se od 
česti na svoje, od česti na tudje 2ogođišnje izkustvo, da opi- 
šem, osobito s gledišta Iječničkoga otok Krf, (premda to nespada 
u moje područje), uebi li tim možda, ako i slabo, potakć druge 
na obširnija znanstvena iztraživanja; kojimi bi se iztraživanji 
otoku Krfu, s gledišta Iječničkoga kao klimatično liečište još 
dosta neuvaženu, do dostojnijega glasa pomoći moglo. 

U tu svrhu ću obrazložiti podnebje otoka Krfa (jer će 
danas malo tko nijekati upliv podnebja na čovječje ustrojstvo), 
tamošnje običnije bolesti i razmjerje, u kojem tamo sviet 
umire, da uzmogn. ocienivši ove glavne faktore svakoga klima- 
tičnoga liečišta. zaključiti, je li Krf u oboe klimatično liečište 
i za koje se bolesti može osobito preporučiti ? 

Četiri su stvari osobito, kojih se valja držati, razsudjivajuć 
koje podnebje, naime: I. množina vlage, II. stupnjevi 
toplote, III. tlak i IV. strujanje zraka (LuftstrO- 
mung). 

Ova četiri glavna faktora svakoga podnebja, kao skup 
živaljah, koji su si sami po sebi posve protivni, nu u zajednici 
najužje spojeni, djeluju na čovječje ustrojstvo tako, da mora 
najmanja promjena jednoga izmedju njih u isti čas promieniti 
i sve ostale. 

Promotrimo li upliv svakoga toga faktora napose na naše 
ustrojstvo, to ćemo laglje pojmiti gornju izreku. I s toga će 
to biti sadržaj sljedećih redakah. 

I. Upliv množine zračne vlage pokazuje se na našem 
ustrojstvu na takovu zraku, u kom imade manje od 50 po- 
stotakah vlage, dakle 

a) na suvu se zraku pokazuje osobito tim: da vlaga na 
površini kože i plućah brže izpariva, da koža biva suva 
i oprhla i da se manje znojimo; pa buduć da ustrojstvo 
ovim načinom mnogo vlage gubi, umaljiva se na suvu 
zraku množina vode u njegovih fiziologičkih (zdravih) i 
patologičkih (bolestnih) odlučivanjih (secretion) i izlučiva- 
njih (excretion), a ova se naproti tomu sgušćuju. 

Tim ćemo dakle na suvu zraku, buduć da se na njem 
odpušta veoma malo mokraće (Ham), izlučavati moći (jer 
polag Bischoffa, Bechera, Henle-a i Pfeufera, gubimo 
kod odpuštanja mnoge mokraće, dakle na vlažnu zraku 
kao tvorinu mokraće [Harnstoff] savkoliki u hrani 
primljeni dušik,) manje dušika (Stickstoff), nego što smo 
ga primili s hranom, a uslied toga će se suvišna tvorina 
mokraće (Harnstoff) uzdržati u krvi, te će se zatim na 
površini kože i plućah morat izlučiti kao dušik i amoniak. 

b) upliv vlažna zraka ukazuje se na našem ustrojstvu s pojavi, 
posve protivnimi onim, što ih upravo opisasmo. 

Tim su dakle odlučavanja plućah pomnožena, izpari- 
vanje na površini kože je umaljeno (te je koža vlažna i 
gib ka.) a znojenje povećano. 

Buduć, da se uslied ovih dogadjajah u ustrojstvu, pove¬ 
ćava u njem množina vode, bivaju fiziologička i patolo- 
gička odlučivanja i izlučivanja riedja, dočimse množina 
vlage njihove povećava. 

Tim dakle neizlučuju na vlažnu zraku ni koža ni pluća 
skoro nikakova dušika i araoniaka, dočim ustrojstvo na 
vlažnu zraku dušik, što ga je primilo u hrani, izlučuje 
u mokraći kao tvorinu mokraće. 

H. Najvažniji se upliv toplote na naše ustrojstvo 
sastoji najprije u draženju njegovih kožnih živacah i mišicah, 
i iza toga u promienjenom razdieljenju krvi. 

a. Zima sgušćuje, kako je poznato, organičke molekule; 
vlasnice kože (Capillargefasse) se stežu i zaužuju. Uslied 
toga izstupljuje krv iz njih u unutarnje organe, koji 
polag Felixa Hoppe-a dobivaju više krvi i više topline. 
Tim se dakle promjenjuje razdieljenje krvi u ustrojstvu. 

Hode li si ustrojstvo na studeni uzdržati normalnu to- 
plotu, to mora, budud da se na površini tiela u zimi 
više topline gubi, da više topline troši; uslied toga se 
mora povedati potreboda hrane, i prokuvavanje mora, bu¬ 
dud da se odlučuje više soka želudčeva, postati življe. 

I s toga i uslied vede topline unutarnjih organah oki- 
sava se cielo ustrojstvo na studeni mnogo brže, te se 
zato obtok krvi, djelovanje srca, tvorba sladora u jetrah 
pospješuje i izdisavanje vode i ugljevne kiseline pomnožile. 

Što hladniji zrak udišemo uz što vedu unutarnju to¬ 
plinu tiela, tim je kod svakoga daha veda promjena toplote 
u pludah, uslied koje se zaužuju vlasnice pludah, te se 
s toga ustrojstvo na studeni najlaglje upaljuje, i to osobito 
u disalih. 

(J. Topli zrak razširuje organičke molekule, ugrijava periferne 
diele našega ustrojstva i uzvisuje djelatnost kože i tim 
unapriedjuje znojenje; razširuje vlasnice kože, koje se 
kao i privodnice (Venen) kože prepunjavaju krvju, te s toga 
gube unutarnji organi našega ustrojstva na toplu zraku 
krvi i postaju polag Felixa Hoppe-a hladniji. 

Nadalje troši naše ustrojstvo na toplu zraku manje 
topline, te s toga osjedamo na toplu zraku manju potrebodu 
hrane, uslied čega želudac manje soka odlučava, te zato 
na toplu zraku slabije prokuvavamo. Zajedno u nami laga¬ 
nije obtiče krv i djeluje srce, a u jetrah se manje tvori 
sladora i mi izdišujemo manje ugljevne kiseline i vodene 
pare. 

Dakle, udišud topli zrak, ostat de, budud 
daudisani zrak, sličniji tjelesnoj toplini, 
skoro nimalo nedira u djelovanje pludnih 
vlasnicah i što se naše ustrojstvo na toplu 
laganije okisava, vlasnice u naših pludah 
skoro posve na miru. 

IH. Što se tiče upliva svakdanjih promjenah zračnoga 
tlaka na naše ustrojstvo, to se zanj na Krfu, uslied tamoš¬ 
njega jednoličnoga podnebja, jedva i znade. 

IV. Slaba strujanja u zraku draže i oživljavaju kožni 
živac, naproti pako otegočuju jaka strujanja (n. pr. u nepogodi) 
disanje, pače ravnovažje tiela i djelatnost vlasnicah. 

Osim toga uplivaju strujanja zraka na ustrojstvo i u tom, 
što promjenjuju toplotu i množinu vlage u zraku. 

Upoznavši se pojedince s uplivom svih glavnih faktorah 
svakoga podnebja, prelazimo na bolesti, koje su običnije na 
otoku Krfu. 

Katari želudca i crieva, disenterije, pošaline (typhus), 
sustajavanje krvi u privodnicah, šuljevi (zlatne žile), jetrene 
bolesti, vodnice, bolesti kože i groznice nalaze se češče; nu 
plučne su bolesti največa riedkost na Krfu. Ljudih umire 
razmjerno malo. 

Iz svega gorenavedenoga vidi se, daše može 
s meteorologično-fiziologičnoga gledišta zvati 
zdravim ono podne bje, koje je umjereno vlažno i 
umjereno toplo i kojega se toplota i na dan i na 
godinu slabo mienja. 

Buduč da nije dostatno vlastito moje izkustvo, jer sam 
ja kratko doba boravio na otoku Krfu, da izrečem koju od¬ 
lučnu o njegovu podnebju, to ga podupirem 25 godišnjim 
životom med. dr. SpiridionaStefanaNaranz i-a, jednoga 
izmedju pravom najštovanijih liečnikah krfskih, ravnatelja 
više ondješnjih čovjekoljubivih zavodah, kojega sam imao čast 
upoznati, kao čovjeka, komu se je moči u svakom obziru pod 
punoma povjeriti. 

Dr. Naranzi tvrdi, dapodnebje otoka Krfa u 
sebi sjedinjuje sva kolika svojstva zdrava podnebja 
i da semože, uslied njegove blagosti i jednolič¬ 
nosti, preporučiti osobitobolestnikoranaplučih, 
da u nj em probave koje vrieme. 

Što se tiče Krfa, kao boravišta, dotično kao liečišta za 
bolestnike na plučih, primječujemo jošte: da 

1. zrak na Krfu nije ni u zimi skoro nikada oštar, te 

da je 

2. uslied položaja grada, udaljena od svih nečistih izpa- 
rivanjah, zrak uviek čist. 

3. se u zraku Krfa, obkoljena malo ne odasvud morem, 
sadržaju porazdieljena ona vlaga i ona izparivanja, koja, kako 
je poznato, toli dobro uplivaju na bolestnike na plučih. 

4. Vilegiatura otoka Krfa je uviek zelena. Taj je utisak 
na bolestnike na plučih, u zavezu s divotnim pogledom na more, 
(kako sam se ja osvjedočio kod svoje bolestnice), veoma dobar. 

5. Bolestnici na Krfu mogu, izuzamši malo koj dan, na¬ 
stavljati svoje šetnje u prirodu i u sried zime. 

6. Velik izbor hrane u zajednici s različitim vočem juga, 
pruža bolestniku na Krfu mnogobrojne promjene, što se kod 
bolestnikah ove vrsti nemože dosta ocieniti. 

7. Udobnih stanovah za strance imade na Krfu dosta, te 
se mogu još mnogi podiči. 

8. I za prvo vrieme dolazka, kao i za čitavu saisonu 
očekuju str&nce liepi stanovi u svratištih. 

9. Oskudici na pokučtvu i služinčadi na Krfu može se 
odmoči tim, da se dovede sa sobom siužinčad i pokučtvo, koje 
se može razstavljati. 

10. su Križani učtivi i družtveni ljudi. 

11. Elegantni i udobni hintovi služe na polazke u ča¬ 
robnu okolicu Krfa. 

12. Manje težko oboljelim je i talijanska opera u Krfu 
ugodnom zabavom. 

13. Krf, spojen brzojavnim putem sa cielim svietom, stoji 
više putah na nedjelju i s paroplovi u savezu sa zemljami na 
sve strane kopna. 

14. Napokon imade u Krfu njekolicina posve pouzdanih 
liečnikah, sigurno jedna od najvažnijih pogodbah za bolestnike, 
putiyuče u koje klimatično liečište. 

Iz gore rečenoga doznasmo, da ima na Krfu 
zdravo podne bje, dostojno, da se preporuči bo- 
lestnikom; vidjesmo nadalje, da imade Krf osim 
toga i ona daljnja svojstva, koja ga usposob- 
ljuju za klimatično liečište. Tomu moramo do¬ 
dati, daKrf, kao u obče svako tako zvano klima¬ 
tično liečište, obečaje sretan uspjeh zaone stup¬ 
njeve tuberkulozne plučne bolesti, u kojih se 

još nisu razpala pluća (consumtio), niti imade se¬ 
kundarnih tuberkuloznih pojavah, u kojih nije 
groznica žestoka, te sile još nisu znatno propale. 

Najprikladnije doba za liečenje bolestnih na Krfu jest 
od mjeseca listopada do svibnja. 

Napose može se preporučiti Krf: 

a) kod kroničnih katarah na disalih, osobito, kad se malo i 
težko izbacuje. 

b) kod tuberkulozne bolesti plućah, izim u prije rečenih 
stupnjevih, osobito s dva razloga: 

1. se umanjuje, boravljenjem na Krfu, razdražljivost 
disalah u tuberkuloznih, dakle, katar u prolazištih zraka biva 
manji, te ga kad kada dapače i nestaje. Tim pako izčezava 
bezbroj onih nesnosnih pojavah kod tuberkuloznih, kojim nije 
kriva toliko plućna bolest sama, koliko katar, te se tako tečaj 
bolesti poboljšava. 

2. Ako vjerodostojni motritelji dokazivu, da je bilo više 
slučajevah, gdje su u Mletcih i u Rimu, koja oba grada leže 
mnogo dalje prama sjeveru, izbečeni tuberkulozni bolestnici, to 
je doista nedvojbeno, da u mnogo južnijem i boljem podnebju 
krfskom i vjerojatnost lieka tuberkuloznim pristaje uz mo¬ 
gućnost. 

Prema uspjehom u drugih manje prikladno ležećih klima- 
tičnih liečištih, može se već pomisliti, da će biti za izliečerge 
kroničnih plućnih katarah dosta proboraviti jednu zimu na 
otoku Krfu; usuprot tomu se naznačenje vremena za liečepje 
tuberkuloznih na Krfu otimlje posve svakomu sudu. 

Jedan izmedju braće moje bolestnice, Aleksander de 
Vassos-Mavrovouniotis, kapetan u grčkom topničtvu, 
s kojim me je od prvoga časa našega poznanstva spajala naj¬ 
življa simpatija, prispije doskora poslie nas iz Atene u Krf 
i ostane s nami, da dvori i njeguje bolestnicu. On mi pribavi 
sgodu, da sam bliže upoznao malo ne svekolike častnike grčkoga, 
na Krfu u posadi stojećega, topničtva. 

častnici grčkoga topničtva su sbor odabranih muževah, 
jednako odličnih i rodom i duhom, liepe, ratoborne, starovječne 
slike, na kojih se neporečno vidi staro-klasično njihovo po- 

rieklo. S tim spajaju oni pravo salonsko ponašanje, te su 
se praina meni veoma ljubezno vladali, rada šta moram prije 
svega spomenuti kapetaue Lividisa i Hougusiosa. 

Njihovim sam se posredovanjem nagledao u svih njezinih 
čestih stare krfske tvrdje, što su ju orjaškom gradjom podigli 
Mletčići, s njezinimi prostranimi dvorišti, kasarnami, stanovi, 
s njezinom bolnicom, s barutauami itd. s njezinim telegrafom, 
na kojega se najvišjem vrhu nalazi daleko morem sjajući svje¬ 
tionik, na koj sam se i popeo, te se na svemu tomu rečenoj go¬ 
spodi još jednom zahvaljujem. 

U Krfu ima osim lučkoga kapetanata, dua na i kon¬ 
tu m a c, javna pošta s učtivimi činovnici, što mora stranac 
tim većom zahvalnosti priznati. 

Kupelji krfske nisu tako savršene u pogledu udobnosti, 
kako bi to trebalo. 

Nu krfsko tržište živeža ostavlja iza sebe svaku nadu. 
Što zaželiš, svega ima ovdje: krasnoga južna voća, zelenja, 
mesa i raznovrstnih ribah. Osobita spomena zaslužuju sladki 
koruni, tako zvani -z-a-E', koji su često toliki, kao malena 
dječja glava. 

Ali na Krfu nepripravljaju se tečna jela; svakako se 
nemožemo inatiti oko ukusa, jer smo mi možda previše obikli 
našemu načinu kuhanja. U Krfu vlada englezka, grčka i tali¬ 
janska kuhinja, 

U Krfu imade nadalje prodajni zavod, više svjetlopisnih 
zavodah, skladištah od izvrstnih englezkih parfumerijah, više 
knjigarnah i različitih drugih dućanah. Naproti tomu su veoma 
zaostali obrtnici, isto tako kavane i slastičarnice. 

U gradskih vratili grada Krfa, pred lukom, sjede muževi 
pred hrpami zlatna i srebrna novca. Ovi su muževi tamo to, 
što su naši mjenjači, te kupuju i izinjenjivaju novac svih dr- 
žavah na svietu. 

Iztočni je običaj pušenja tako obćenit u Grčkoj, da je 
pogodba bon tona, da domaćica sa svojimi mužkimi gosti puši; 
isto tako se gost, koga žele odlikovati, u svih kućah u svako 
doba, dvori crnom kavom, pripravljenom grčkim načinom t. j. 
neodcjedivši taloga, što je i mene više putah zadesilo. 

Probavivši na Krfu njekoliko danah u svratištu St. Ge- 
orge, zatim tri dana u kudi gospodina Jeana Tirke, 
koj nam je najvedim požrtvovanjem domadinovao, te nas na 
veliku zahvalnost obvezao, preselismo se u villu Tor li no na 
Garici, razdieljenu od mora samo cestom, udaljenu po prilici 
pet časovah od grada Krfa, što ju bijaše najmila moja be- 
lestnica. 

Vi 11a Tor li no je jedua izmedju najljepših i najudobnije 
položenih na Krfu, u sried bašče od narandjah i ružah, s izgle¬ 
dom na more, Krt i vilegiaturu. U njoj imade do 15 prostranih 
sobah, vodovod, kupeljna soba, mramorom popločena veranda, 
(sjegurna od svakoga vremena), mramorna gorišta i vrtni saloni. 

U ovoj je villi stanovala moja bolestnica, njezin brat, gore 
spomenuti kapetan Aleksander de Vassos, njezina sestra 
Billio de Vassos, ja i potrebna služinčad. 

Do svojih 15 časovah od ville Torlino leži najednom 
od najkrasnijih mjestah cieloga otoka, na način palače sagra- 
djena, baščom nalik perivoju obkoljena, ona divna villa, u kojoj 
je pjekoč stanovalo nj. veličanstvo, carica naša. 

Krfljani se sveudilj jošte radostno sjedaju 
njezinoga veličanstva, kao veoma dobrotvorne i 
uljudne gospoje, te propitkivaju velikim učeš- 
dem svakoga iz Austrije dolazedega putnika za 
zdravje njegdašnjega visokoga gosta svoga, te 
se osobito raduju, kadadočuju dobar odgovor. 

Imudniji stanovnici krfski izilaze stranom na kolih stra¬ 
nom na konjih na sve strane u okolicu krfsku, čim se ponješto 
oživljavaju inače mirni predjeli. 

Uzvišeno su na me djelovale bašče i okolica i u obde 
vilegiatura krfska, toli čarobna još u ovo doba godišta. Divan je 
pogled na tri vilegiaturu krfsku, kojom se provažasmo na sve 
strane. Po više satih se čovjek vozi izmedju gajevah olivnih, 
zelenih livadah i još u mjesecu studenu u svoj krasoti svojoj 
sjajudih baščah, koje su ogradjene tisudgodišnjimi alojami, kak¬ 
tusi i cvjetajudimi ružami. Vidio sam u vrtovih stabla, prepu- 
njena narandjami, vani pako na zelenih cjeljnah razkošne gajeve 

i miomirisne ruže, one tamne grimizne boje, koja svjedoči, da 
srao posve blizu iztoka. 

U sried oyih mojih razmatranjah prispješe mi viesti o 
nuždnom uredjenju važnih odnošajah, tičučih se materijalnoga 
dobra moje obitelji, k čemu je bila potrebna prisutnost moja 
u domovini, te me prisiliše, da proti volji moje bolestnice i 
njezine obitelji odem sa Krfa. 

U tri svrhu zamolim više krfskih liečnikah, što ih je bo- 
lestnica sama odabrala, da dodju k njoj, da se konstatira nje¬ 
zino stanje (koje je bilo, kad sam ju ja ostavio, povoljno, kako 
to svjedoče izvješća njezinoga kasnijega ordinarija, koja su u 
mojima rukama) i da se ocieni dosadanji način liečenja, koj 
je bivao po načelih bečke škole. 

Moji drugovi iztražiše bolestnicu što potanje i odobriše moj 
postupak. 

Bolestnica odabril od slobodne volje svoje isto tako dru- 
govna, kao i svestrano znanstveno naobražena gospodina med. 
dr. Stef. Spiridiona Naranzi-a, liečnika, uslied njegova 25go- 
dišnjega uspješnoga djelovanja u Krfu veoma omiljela, i ravna¬ 
telja više tamošnjih bolnicah, koga imam čast cieniti kao svoga 
osobnoga prijatelja, za moga nasljednika. 

Kad je dr. Naranzi preuzeo bolestnicu, odem, obećavši, 
da ću zadovoljiti želji bolestnice i njezine obitelji: „da se, dok 
uredim svoje odnošaje, opet, ako i na kratko doba, povratim 
k ry'oj“, dne 15. studena 1864. sa Krfa na Lloydovu paroplovu 
„Plutonu. w 

Ovdje držim za dužnost svoju, da zahvalno spomenem muža, 
komu sam, množinom uslugah, što mi ih je, buduć u tudjini, 
dvostruko izkazao, za uviek obvezan. 

Taj je čovjek gospodin Jean Tirka, bližnji rodjak 
s istoimenom bečkom veletrgovačkom kućom, svestrano naobra- 
žen muž, čvrsta uztrajna značaja, koga štuje savkoliki Krf i 
svatko, tko imade čast pobliže se poznati š njim. 

Njegova je nesebična udvornost i uslužnost prama svim u 
Krf prispjevajućim, njemu preporučenim putnikom, za današnji 
sviet, kako smo mi to glavom izkusili, upravo nepojmljiva, 
na čemu se rečenomu gospodinu opetovano najtoplije zahvaljujem. 

Prije, nego što se u ovih listovih razstanem s Krfom, 
nemogu na ino, no da ovdje opetujem rieči Carne-ove o grčkih 
otocih: Kad bi si ja imao odabrati koju zemlju za stanak svoj, 
to nebi uzvolio bosporsku obalu, gdje se dižu europejske i 
azijatske gore s gajevi i seli u dragotnu zahladju; gdje se zatim 
na podnožju njihovu raztvaraju duboke i divne doline, koje 
moslima sjedaju na dženet njegov; nebi uzvolio prekrasnu ravnicu 
oko Dimiska, gdjeno šumne rieke i najrazkošnije bašče obko- 
ljivaju svetu varoš: — več bi odabrao koj izmedju grčkih 
otokah, gdje je uviek zdravo, čisto podnebje, gdje se hladnici 
vijugaju po šumah od narandje, badema i citrone, vrhu kojih se 
uzdižu grimizne stiene, kojim u divjih jarugah niče na tisuče 
miomirisna grmja, koje mirisom svojim prepunjuje zrak; gdje no 
sunce sjajno zapada u more, pozlačujuč vrške drugih otokah, 
što se ukazuju na domaku obzorja; gdje no bajna mjesečina 
obsjeva dražestnije predjele, u kojih se pojavljaju, zvuci gitare 
i sladka pjesan otočka i rominjanje talasah na žalu — 

Nu nije Čame s&m Grčku nazivao zemaljskim rajem; svi, 
koji ju vidješe pristadoše rado uz njega, a iz medju mnogih 
drugih, ovjekovječio ju je osobito Byron, jedan izmedju največih 
pjesnikah na svietu, silom svoje neumrle vile: 

Krasna zemljo! Stanu vječna jara, 

Na otocih punih božjeg dara, 

Koji, kad ih smotriš sa Kolone, *) 

Svu ti žalost iz srca izgone, 

Da u slasti samovanja tone. 

Uzlibano blago morsko lice 
Kaže jasno sliku od litice, 

Kojoj vali na podnožju riju, 

Što no oko toga raja pliju. 

Pa kad milo povjetarce pirne 
I u modro glitno more dirne, 

A s drveča cvjetove razpiidi, 

Oj, kako ga pozdravljaju grudi, 

Jer svud miris raznosi i budi. 


*) Predbrježje na obali grčkoj, s koga se n daljini yide grčki otoci. 

Svuda cvjeta ruža dragocjena, 

Slavnljeva kaduna milena, 

Kojoj svaki pripada mu časak, 

Kojoj, dok ju slavi njegov glasak, 

Ruj sve veći lica strfi rumena. 

Ruža, bašče kraljica i slava, 

Til neprćda s burah ni mećava’, 

Koje ovdje nikada ne uje, 

Gdje no ruža uvjeke kraljuje. 

Slađkim mirom nebu žrtvujući, 

Što joj narav u zajam uruči, 

Blagodarno uzdiše i sjaje, 

Kad joj nebo tek svoj osmjeh daje. 

Premda sam bio preporučen prvomu zapovjedniku „Plu- 
tona“, to sam ipak osvjedočen, da bi mi bila i bez tć preporuke 
pala u dio ona Ijubezna udvornost od strane svih na brodu, 
koje sam se (kako to uviek biva na paroplovih austrijskoga 
Lloyda) u toli velikoj mjeri naužio, na čem se opetovano za¬ 
hvaljujem. 

Kad sam stupao na brod, bilo je dobro vrieme, koje se je 
noćju i sliedećega jutra izvrglo u kišu, premda nam je vjetar 
ostao povoljan. 

Izim jednoga člana turskoga poslaničtva imadosmo u prvom 
razredu na brodu njekoga po izvrstnu družtvenu ponašanju i 
po njegovu ranogodišnju razgranjenu putovanju, osobito iztokom, 
isto tako Ijubezna, kao zanimiva suputnika, gospodina Adolfa 
Werdenberga, člana njeke veletrgovačke kuće u Bazelu 
(u Švajcarskoj.) 

Gospodin Werdenberg saobćivao mi je medju ostalim 
pjesničke svoje izlieve, pune puncate najživlje šale, o mnogih 
svojih putovanjih, pokazao mi je svoj maleni veoma praktično 
uredjeni rječnik iztočnih narječjah, te me je veoma dobro 
zabavljao originalnim svojim pripoviedanjem sgodah i nesgodah 
svojih navlastito u onih krajevih, o kojih je Byron njekoč 
pjevao: 

Znate li zemlju, gdje čempres i mrče 
Od domaćih djelah svjedoci su; 

6 


Digitized by v^.ooQie 



— 42 — 


Golub gdje gučeć med ljubavi srče, 

Dok manitost jastreba zavadja k zlu; 

Znate li zavičaj loze i kedra, 

Gdje sunčana ruža širi svoj čar; 

Zefir gdje stresa mirisna njedra 
Na divotnih baščali divotni šar; 

Bujno gdje plodi oliva, limuna, 

Gdje nikad neprestaje slavuljev poj, 

Gdje nebo i zemlja, prem razlikah puna, 

U ljepoti ipak sjit jednako svoj; 

Cielo gdje more u grimizu sije, 

Gdje djevojka nalik ružama je, 

S kojih joj ručica vjenčiće vije, 

Gdje je do muža božanstveno sve?! 

To vam je i z t o k, gdje sunce iztiče, 

Nu je li to vječne radosti dom? 

Oj, tam’ su srca i gatke i priče 
Divje, kč uzdah nad ljubavi zlom! — 

Je li čudo, da je Helada, ona zemlja, kojoj je prepunjena 
klasična prošlost njekim dragotnim mirom, nalik orientalskomu 
mirisu proljetnih ružah u njezinu zraku, kad je započela po¬ 
sljednju borbu za neodvisnost svoju, postigla simpatije svega 
naobraženoga svieta i materijalnu i duševnu podporu, kad 
su isti pjesnički velikani stranih narodah kao Byron svoj 
imutak i život žrtvovali za Heladu, držeć se uz to za sretne 
i pjevajuči udes svoj još u oči smrti svoje: 

Bijronovi posljednji stihovi. 

Več je doba, da srcu doteče 
Ovaj težki život progonstva; ' 

Ma me nitko baš neljubi veće 
Ipak ljubim ja. 

Život mi je nalik lišću žutom 
Od ljubavi cviet i plod je stren, 

Jer sam crvu i bćlu preljutom 
Vječit eto plieu. 

Žar, na kom mi bide se osniva, 

Krije divju narav vulkansku, 

Nu za zublje nije vatra živa, 

Tek za lomaču. 

Odč nada, revnovanje svako, 

Strah i ljubav, zlo i dobro š ig'om, 
Ostavivši biednu srcu pakć, 

Lance židil mom. 

Nu ovdje su tužbo sve badava, 

Što ih radja divji srca bies, 

Gdje junačko čelo resi slava 
I junački lies. 

Vidim Grčku slavnu, glasovitu, 

Svak’ snje prčda crni dušmanin, 
Slobodniji nebjč ni na štitu 
Mrtvi Sparte sin! 

Oj, ustani diiše moj, ustani, 

Gdje je izvor tvojoj snazi svbj? 

Napried hajd u opet razgrijani, 

Hrabro hajd u boj! 

Nedaj zr&čku, da se s tobom titra, 
Muževno ti srce bilo sad, 

Ljepotu ti prošla duša hitra, 

Kao gnjev i jad. 

Zašto živiš, za mladosti žaled? 

Th mri, gdje je slavni običaj, 

Usred boja pustit, sjekud, paled, 

Zadnji uzdisaj! 

Traži, što si junak traži svuda: 

Grob junački vazda zeleni; 

Ogledaj se, biraj izmedj’ gruda’ 

I spokojno mri! 

U Miseoluoghu 22. siečnja 1824. 

* 

Drugi dan našega putovanja, koj sam, ozdravivši od 
morske bolesti, uz najkrasnije vrieme skoro sav sproveo na boku 
broda u družtvu sWerdenbergom i brodskim liečnikora 
drom. Ploetom, prolažasmo mimo dalmatinske obale, koja 
veoma žalostno izgleda kao kamena pustara, bez svakoga rastlin- 
stva i svakoga znaka života. 

Dne 17. studena 1864. prispjesmo oko 4 sata u jutro 
sretno u luku tršćansku i ja se izkrcah sa cienjenim svojim 
drugom drom. Altom, zadovoljivši prije zahtjevom duane 
i zdravstvenoga redarstva. 

Prije, nego što sam se izkrcao, usreći me gospodin Wer- 
denberg ponudom, da se mogu kod budućih povećih putovanjah, 
što bi ih možda kada poduzimao , osobito pako po Š v a j c a r- 
skoj, na njega obratiti za onaj bezbroj različitih nuždnih na- 
putakah, koji su toli neobhodno potrebni svakomu, tko se kani 
dati na put. 

Ja se zahvalim, i opetovano mu zahvaljujem na toj Iju- 
beznoj ponudi, te ću se trsiti, da si danas sutra, ako bude 
moguće, za duže vremena pribavim obćenje sa zanimivim tim 
čovjekom. 

Nemogu se razstati s onim življem, koj se je, premda je 
obično nevjeran, prema meni ipak vjernim pokazao, a da ovdje 
još jednom nespomenem onaj silni utisak bajna, tajinstvena veli¬ 
čanstva, što ga je more učinilo na me; naime onaj utisak, što 
ga je bezsmrtni B y r o n toli istinito opjevao, slaveć veličanstvo 
bezkrajnoga mora: 

Udri modro more, o klisure udri, 

Na tisuće ladjah tobom već prebrodi; 

Zemlju hara dokle može čovjek mudri, 

Nu ti haraš samo svud po tvojoj vodi. 

Kužna djela ljudih, ovih biednih mrava’ 

Gube se u tnbi bez traga i glasa, 

Kada mravu dodje doba zadnjeg časa, 

Kad propada u te, da za uviek spava 
Bez spomeni, slave, bez groba i spasa! 

On nepljaćka tvojih stazah, tvoga carstva 
Jer kad tvoji všli k nebu se uzpinju, 

Onda bježi onaj podli rob barbarstva, 

Koj če da obrati sviet sav u pustinju. 

Tvoja silna grud ga do neba uzdiže 
Da sried urnebesa s pjenom tvojom bježi, 

Pa da tamo bude bogom svojim bliže 
Kad mu se uz žal gdje od strćl kosa ježi 
Lupiš š njim o zemlju — tamo neka leži! 

Ogledalo sjajno vječne božje moči, 

Koje no si uviek, danju i u noči, 

Sad mirno, sad bučno u omari južnoj 
I na vječno leđnoj stožerini tužnoj! 

Od vječnosti sliku u tebi poznamo 
Jer si bezkonačno, k6 vlast nevidiva, 

Ista neman, što ti na dnu gamzi, pliva, 

Tek je s tvoga kšla izkočena tamo! 

Ti se pako v&ljaš tajno, silno — sArno! 

Izkrcavši se u Trstu, požurim se, da se nješto potanje 
nagledam grada, nego što mi je to bilo moguče na putu u Krf. 
U tom me je moj cienjeni drug gospodin dr. Alt veoma prijazno 
svojski podupirao. 

U Trstu je život mnogo nalik na život u velikih gradovih, 
premda se Trst putniku neukazuje kao velegrad, nego više 
kao bogati grad patricijski. 

Trst zauzimlje prostor od 1% četvornih miljah, imade do 
100.000 stanovnikah, leži uz zaliev jadranskoga mora, te se 
naslanja na goru Krš. 

Grad je valjano i pravilno sagradjen, te imade više pre¬ 
krasnih sgradah uz obalu morsku, izmedju kojih je osobito 
liepa velebna burza u staro - talijanskom slogu; zatim bismo 
mogli još spomenuti viečnicu, stolnu crkvu, staro i novo kazalište 
(posljednje žalibože samo s jednim ulazom) itd. 

Trst je stolica biskupa, namjestničtva, više konzulatah, 
osjeguravajučih družtvah, austrijskoga Lloyda, imade više čo- 

vjekoljubivih zavodah, muzejah, jednu knjižnicu i gradionicu 
brodovab. 

Trst je najvećina znamenit kao veletrgovački grad sa 
svojimi brodarskimi podhvati, (medju kojimi su podhvati austrij¬ 
skoga Lloj'da stekli glas po cielom svietu,) na sve strane 
svieta, osobito u levantu, zatim s više osjeguruvajućih druž- 
tvah, koja su u njem utemeljena i koja u njem obstoje. 

Industrija tršćanska je u njekih predmetih ua toli visoku 
stupnju, da ih svietska trgovina dobiva iz Trsta. 

Poslie podne dne 17. studena posvetio sam cielo Mi- 
ramaru, na krasnu mjestu uz more sagradjenom carskom 
dvorcu (po prilici pol sata od Trsta.) 

Premda se podpunoma uzdržavaju sve sgrade i svi nasadi 
miraraarski, izgleda ovaj carski dvorac, uslied odsutnosti nje¬ 
govih prijašnjih visokih stanovnikah — koji mu i bijahu pravi 
oživljavajući življi — veoma žalostivo. 

Mnogi, vrlo umjetno razredjeni nasadi miramarski tim 
su dragocjeniji, što su ih morali, pogledom na tamošnju golet 
bez drveća, stvoriti veoma velikim troškom. 

Nehotice mi odoše misli, kad sam bio u Miramaru, u naš 
domaći perivoj Jurjaves. 

Touriste, koji su vidjeli mnogo nasadah ove ruke, pa 
i Jurjaves, tvrde, da su takovi nasadi, kakovih ima u Jur- 
javesu, najveća riedkost, a ja dodajem, da u nijednom nije spo¬ 
jena tolika umjetljivost s pravom, čistom ljepotom prirode. 

Nemogu se u ovih listićih ođdieliti od Trsta, a da ne- 
izrečem cienjenomu momu drugu, gospodinu dr. Altu, momu 
Ijubeznomu suputniku i pratiocu na „Plutonu" i po Trstu, na 
bezbrojnih uslugah, što mi ih je izkazao, najveću svoju za¬ 
hvalnost. 

U jutro dne 19. studena 1864. odem iz Trsta, te se 
nadjem u veće sretno uz domaće ognjište opet u krugu svoje 
obitelji, nakon odsutnosti od jednoga mjeseca danah. 

Imade njekih uspomenah u životu, koje nam što starije, 
to ugodnije bivaju, te tim, što se s našom individualnosti tako 
rekuć stapljaju, postaju onaj dio rekao bi sviesti naše, od 
kojega trošimo u mutnih danih budućnosti svoje — medju ove 

uspomene uvršćujem ja one episode našega života, kada izpu- 
njujemo dužnosti svoje, neoziruć se uza to na ni kakove 
žrtve! 

Moja nepromjenljiva čuvstva štovanja i za¬ 
hvalnosti prama bečkomu veletržcu gospodinu 
Jeanu Anastasu Christomanosu i njegovoj vele- 
cienjenoj gospoji, koji su mnogo k tomu dopri- 
njeli, da sam mogao vidjeti klasičnu zemlju he¬ 
lensku, što ih ovdje očitujem, neka budu zaglavni 
kamen ovoga mojega B Puta“, što ga tim uvršću- 
jem medju ugodne uspomene prošlosti svoje. 

Čovječe, 

Znaš li što me naučiše mudraci mrtvi i živi, 

Davni i novi, što ih rodi Atena i Rim ? 

Hoćeš li mudrost staru i novu svu čut’ u kratko ? 

Čini po dužnosti sve, strpljivo zrij što će doć! 


^jfi> 

T 

